Lelaki Hantar Gambar ‘Siput Sedut’, Janna Nick Diekori Sampai Ke Rumah

Pelakon dan pengacara Janna Nick mendedahkan dia menerima banyak gangguan berbaur lucah yang dihantar menerusi DM di akaun Instagram miliknya.

Menganggap ianya lumrah hidup sebagai selebriti, Janna berkata dia bersikap lebih matang serta mempedulikan perkara itu.

BACA: Dini Schatzmann Ikhlas Jaga Janna Nick, Tak Pernah Rasa Terbeban

“Sebagai seorang selebriti, terima gangguan serta godaan dari lelaki ini biasa, terpulang bagaimana kita hendak melaluinya.

“Jujur cakap kalau saya buka atau baca DM memang banyak benda pelik-pelik. Ada ‘siput sedut’ (alat sulit). Semua ada.

“Tapi terpulang kepada kita nak repost, nak tularkan atau sebagainya. Saya pula memilih untuk tidak mengendahkannya,” katanya.

Dalam pada itu, Janna mendedahkan dia pernah diganggu lelaki kurang siuman sehingga diekori sampai ke depan rumah.

“Saya pernah diekori seorang lelaki yang menunggu di depan rumah saya dari jam 8 malam hingga 4 pagi. Rupanya lelaki yang selama ini DM saya dengan benda pelik berulang kali.

“Nasib baik selama ini saya tidak pernah berjalan seorang diri dan biasanya berdua atau ramai,” katanya.


Wan Sharmila Terkejut Tular Video Wanita Miripnya Dipeluk Anak Shuib

Hangat diperkatakan apabila tular video memaparkan anak perempuan Shuib Sepahtu iaitu Talita dilihat memeluk mesra seorang wanita misteri sekaligus menimbulkan tanda tanya di kalangan netizen.

Video tersebut di kongsikan menerusi Instagram arwah Siti Sarah semalam. Bagaimanapun, wajah wanita misteri itu ditutup dengan emoji.

BACA: “Siapa Yang Tak Nak Wanita Cantik, Lembut Seperti Wan Sharmila”

Kapsyen yang ditulis juga seolah-olah memberi ‘hint’ kepada netizen bahawa wanita misteri tersebut mempunyai hubungan yang rapat dengan anak-anak Shuib.

“Aunty kesayangan teman Dekta kerja. Kalau tidak ada aunty, tak nak kerja. Nasib baik auty tidak sibuk rajin melayan,” tulis kapsyen pada video itu.

Diruangan komen, rata-rata netizen mula berteka teki dan mendakwa wanita misteri itu adalah pelakon Wan Sharmila. Netizen berkata melihatkan pada bulu mata serta ciri-ciri wanita itu seperti pelakon berkenaan.

Sementara itu, memetik laporan Kosmo!, Wan Sharmila mengakui terkejut melihat video tersebut kerana wanita itu miripnya tetapi itu bukan dirinya.

“Selepas saya menontonnya, saya sendiri pun terkejut kerana tidak dinafikan wanita ‘misteri’ itu mirip saya. Tapi saya ingin menafikan bahawa wanita tersebut adalah saya,” katanya.

Sedar namanya dipetik oleh netizen, Wan Sharmila berkata berkata dia tidak menolak wanita dalam video itu ada persamaan dari segi fizikal dengannya.

“Sebab sama. Sendiri tengok pun rasa sama. Mungkin betul juga apa yang netizen cakap. Tapi kelakar juga sebab ada yang sampai periksa kuku jari untuk buktikan wanita itu adalah saya,” katanya.

Dalam pada itu, Wan Sharmila menolak andaian netizen cuba untuk menjodohkannya dengan Shuib sebaliknya mereka hanya meneka siapa wanita misteri itu sahaja.

“Saya tidak rasa netizen nak ‘kenenkan’ saya dengan Shuib. Mereka cuma meneka sahaja. Saya tak ambil hati pun. Kalau Shuib cari jodoh, ramai lagi wanita yang elok-elok (cantik) di luar sana. Apa yang ada pada Wan Sharmila ini?” katanya.


Bakal Timang Anak Kelima, Jamal Abdillah Pilih Tarikh Cantik 22.02.2022

Bakal menimang cahaya mata kelima tidak lama lagi, penyanyi Datuk Jamal Abdillah berkata isterinya akan melahirkan secara pembedahan pada 22 Februari ini.

Menurut Jamal isterinya sepatutnya bersalin pada 28 Februari namun memilih untuk melahirkan pada tarikh itu serta sudah memilih nama Iskandar Rayyan Yamani untuk anak lelakinya itu.

BACA: Baru 16 Tahun, Anak Jamal Abdillah Dah Jadi Tauke Kedai Makan

“Isteri sepatutnya bersalin pada 28 Februari, tetapi saya pilih tarikh cantik 22.02.2022. Kelahiran secara pembedahan. Jika tidak ada yang memudaratkan ikut cakap doktor, saya pilih tarikh itu. Persiapan semua sudah dilakukan. Nama anak pula saya pilih Iskandar Rayyan Yamani,” katanya.

Dalam pada itu, Jamal turut berkongsikan dia kasihan melihat isterinya Datin Zai Izzati Khiruddin yang terpaksa menguruskan dua lagi anak mereka dalam keadaan sarat mengandung.

“Tak sanggup rasanya melihat isteri menjaga anak. Pembantu rumah pulak dah berhenti. Jadi semua isteri uruskan sendiri.

“Saya akan bantu apa yang patut untuk meringan beban dia. Memikirkan akan ada bayi baharu ada juga rasa tertekan, tetapi tetap kena jaga sebab itu anak kita,” katanya.

Jamal dan Zai bernikah pada April 2017 dan mempunyai dua cahaya mata lain iaitu Nur Azura Yamani, 3, dan El Isaac Yamai,2.


“Apa Kaitan Hairul Dengan Vincent Tan? Selalu Ada Sekali” – Netizen

Bertuahnya pelakon Hairul Azreen, sebelum ini berpeluang menaiki kapal mewah kemudian menjadi tetamu Tan Sri Vincent Tan menaiki jet peribadi.

Baru-baru ini perkongsian Hairul menjadi perhatian ramai apabila menerima beberapa keping sampul  sempena Tahun Baru Cina darpada jutawan itu di pejabat milik ahli perniagaan tersebut di Berjaya Corporation Berhad.

BACA: Selepas Kapal Layar, Hairul Azreen Diajak Vincent Tan Naik Jet Peribadi Pula

Perkongsiannya itu mendapat pelbagai reaksi daripada netizen yang mempersoalkan hubungan rapat Hairul dengan jutawan terkenal itu apabila sering dilihat bersama.

Bagaimanapun, rata-rata netizen menyifatkan Hairul sekeluarga bertuah dan merupakan rezeki mereka kerana dapat mengenali jutawan itu dengan lebih rapat.


Puteri Balqis Bengang Mia Sara Cerita Buruk Tentang Dirinya?

Tiada angin tiada ribut, baru-baru ini hangat diperkatakan apabila berlaku perselihan faham antara pelakon remaja Puteri Balqis dan Mia Sara. Difahamkan, perselisihan faham itu terjadi apabila Mia menjawab pertanyaan pengguna TikTok yang bertanya tentang Balqis.

Pada komen tersebut, Mia berkata tidak semua orang dibesarkan dengan agama sejak dari kecil jadi tidak perlu menyalahkan Balqis jika dia seperti itu.

BACA: Noorkhiriah Puji Sifat Lemah Lembut Puteri Balqis, Tinggi Budi Bahasa

Susulan komen itu, Puteri Balqis merasakan Mia ‘sengaja’ bercakap perkara buruk tentang dirinya dan disebabkan komen itu juga dia dikecam teruk oleh netizen.

Menerusi satu perkongsian di Instagram, Balqis memuat naik komen dipercayai ditulis oleh Mia Sara. Balqis turut kecewa dengan tindakan pelakon itu kerana melibatkan ibunya.

Katanya lagi, dia dididik supaya tidak bercakap buruk tentang orang lain atau memaki orang lain. Dalam entri itu juga, Balqis sempat menasihati Mia memakai tudung bukan tiket untuk bercakap buruk tentang orang lain.

“Pakai hijab tidak memberi tiket percuma untuk bercakap buruk tentang orang lain. Agama tidak memberi tiket percuma untuk ‘seksa’ orang lain. “Melalui lafaz lidah yang dizahirkan, manusia berbahagia. Melalui lafaz perbuatan yang dizahirkan, manusia menderita,” tulisnya.

Sementara itu, menerusi satu perkongsian di Twitter Mia diilihat ada memuat naik status mempersoalkan mengapa ayatnya sering diputar belit. Bagaimanapun, tidak dapat dipastikan ianya ditujukan kepada siapa.


Suri Rumah Berjaya Jana Pendapatan RM20,000 Sebulan Gara-Gara Ni? Betul Berbaloi!

Jika pada zaman dahulu gelaran suri rumah dianggap sebagai salah satu gelaran yang paling bawah dalam kategori wanita yang bekerjaya. Namun kini gelaran ini membuka ribuan mata yang memandang dengan pelbagai aspek.

Selain dari melakukan kerja hakiki mereka dengan menguruskan pekerjaan di rumah, kini suri rumah tidak hanya duduk di rumah semata-mata. Malah geng-geng ini juga mula berjinak-jinak dengan perniagaan secara kecil-kecilan.

Terbaru suri rumah ini berjaya membuka mata masyarakat dengan meraih pendapatan bersih RM20,000 sebulan hanya dengan berniaga produk Harqis dari rumah tanpa mempunyai kedai.

Betul lah kata orang nak berjaya ada pelbagai cara dan dengan hanya mencipta alasan tidak mampu memberi apa-apa. Itulah yang dibuktikan oleh Yusliza Yahaya yang mempunyai tiga orang anak.

Wanita ini berkongsi keterujaannya dalam sesi Bootcamp Harqis Empire Sdn Bhd (Harqis Empire) dan mengakui mula bersemangat untuk mencari pendapatan tambahan.

Menurutnya, kesibukan menguruskan anak tidak menjadi halangan dan penjualan produk Harqis secara dalam talian menjadi lebih mudah dengan tips yang dikongsi dalam bootcamp. Paling teruja wanita ini juga mempunyai seorang anak istimewa dan ini tidak menghalangnya untuk mencipta lebih banyak kejayaan.

Beliau menyifatkan bootcamp seperti ini telah menaikkan semangat leader dan membawa arah tuju positif untuk membantu meningkatkan kejayaan.

Tertarik dengan perkongsian Yusliza mengenai Bootcamp Harqis yang akan dianjurkan dua kali setahun ini. Kami mula meyelidik apa yang menariknya mengenai Bootcamp ini.

Rupa-rupanya ternyata bootcamp seperti ini mampu memberi seribu satu semangat yang luar biasa kepada team-team di bawah syarikat ini.

Bootcamp yang dianjurkan buat julung kalinya itu bertujuan untuk menaikkan semula energy leader-leader Harqis dan dengan cara ini juga mampu mengeluarkan team-team hebat ini dari kepompong tidak yakin pada diri sendiri untuk lead team di bawah jagaan masing-masing.

Kalau korang nak tahu, Harqis Empire Sdn Bhd yang dibimbing oleh Nur Saidatul Akma Jamaruddin ini mengeluarkan produk berjenama XS Perfect dan beliau juga nekad untuk melahirkan ejen jualan yang berilmu dan mempunyai pendapatan bersih RM100,000 sebulan hasil jualan produk Harqis.

Dalam sesi Bootcamp yang dihadiri oleh seramai 44 ejen jualan itu turut diadakan penyerahan replika cek kepada ejen yang meraih pendapatan tinggi sepanjang tahun 2021 yang memenangi hadiah seperti kereta Proton X50, Perodua Bezza, ipad Pro dan wang tunai.

Zaman sekarang orang yang selalu mencipta alasan akan rugi banyak. Sedangkan suri rumah yang mempunyai tanggungjawab yang banyak pun mampu mencipta kejayaan sendiri. Sampai bila nak duduk di tahap yang sama kan! Tepuk dada tanya hati!


Shuib Berbesar Hati Raja Permaisuri Agong Terima Koleksi Tudung Siti Sarah

Pelawak Shuib Sepahtu berbesar hati apabila Raja Permaisuri Agong, Tunku Hajah Azizah Aminah Maimunah berkenan menerima koleksi tudung hasil bisnes arwah isterinya, Siti Sarah.

Menerusi satu perkongsian di Instagram, Shuib berkata pemberian itu juga sebagai tanda terima kasih kepada Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong yang menzahirkan ucapan takziah atas pemergian isterinya pada Ogos tahun lalu.

“Selama ini, saya sangat kagum dengan Raja Permaisuri Agong yang sopan, prihatin dan sangat mesra rakyat. Pengalaman di Tunku Azizah Golf Challenge 2022 akan menjadi kenangan manis yang akan sentiasa tersemat dalam fikiran saya. Junjung kasih Raja Permaisuri Agong,” tulisnya.

Sementara itu diruangan komen, ibu tiri Allahyarham Siti Sarah iaitu Siti Fatimah Suberi memberitahu arwah sangat mengagumi Raja Permaisuri Agong serta berhasrat untuk memberi tudung kepada Tunku Azizah namun tidak kesampaian.

“Ti, mesti kau tengah senyum sekarang ni kan… Alhamdulillah Ya Allah. Junjung kasih Raja Permaisuri Agong sudi menerima @lovetahq.

“Kalau arwah ada mesti dia gembira sangat-sangat sekarang ni. Dia dah lama simpan hasrat nak bagi sendiri kat Raja Permaisuri Agong tapi tak kesampaian. Dia memang adore sangat dekat Raja Permaisuri Agong. Ti, Shuib dah lunaskan hasrat kau Ti… Alhamdulillah,” tulisnya


Isteri Mengidam Kuih Raya Tengah Malam, Menggelabah Ayie Floor88 Pergi Cari

Hamil empat bulan, vokalis Floor88 iaitu Ayie memaklumkan isterinya, Tasha Awei tiba-tiba mengidam untuk makan kuih raya pada pukul 11 malam.

Kata Ayie, meskipun sukar untuk mendapatkan kuih berkenaan apatah lagi bukan musim perayaan, namun dia gagahkan diri keluar mencari kuih berkenaan.

“Ceritanya pukul 11 malam tiba-tiba isteri saya nak makan kuih raya. Memang masak la kena mencari… tapi demi isteri dan anak dalam kandungan, saya gagahkan juga diri mencari kuih dan biskut raya.

“Saya singgah kedai serbaneka di stesen minyak, mencari-cari kalau ada yang jual kuih raya tapi tak ada. Syukur akhirnya pakcik saya bantu dapatkan kuih-kuih itu dari Kajang.

“Alhamdulillah dapat empat jenis kuih tapi saya pun tak ingat nama biskut tu. Isteri pun senang hati dapat rasa setiap jenis tapi tak habis pun, dia makan sesuap sahaja,” katanya.

Sebelum ini, Tasha ada berkongsikan di Instagram mengidam kuih raya. Meskipun ada pengikut yang membantunya untuk mendapatkan akaun penjual, namun dia mahukan kuih itu dengan segera.

“Sesiapa yang ada jual kuih raya mesej saya sekarang, saya teringin kuih raya pula. Kebanyakan penjual tak dapat hantar hari ini. Nak kuih raya sekarang! Rasa nak nangis, kalau tak laki aku jadi mangsa.

“Kasihan suami aku sampai ke stesen minyak dia cari kuih raya. Kalau tak aku menangis tak dapat kuih raya malam ni. Aduh anak kenapa la kau mengidam benda yang susah nak cari masa sekarang ni.

“Kasihan adik sampai sanggup telefon kawan-kawan dia tanya ada jual kuih raya tak? Akhirnya dapat pun kuih raya. Terima kasih Pakcik Kiwan yang datang dari Kajang. Terima kasih juga yang mesej saya,” tulisnya di Instastory.

Ayie atau nama sebenarnya Fadlee Elhamshah mendirikan rumah tangga dengan Tasha pada 21 Oktober tahun lalu.


“Tak Mengapa Jika Tak Mahu Dos Penggalak, Tapi Jangan Keluar Lepak”

Sejak beberapa lalu, peningkatan kes harian Covid-19 mencetuskan kebimbangan di kalangan rakyat Malaysia apabila hari ini sebanyak 17,000 kes dicatatkan.

Perkara itu turut mendapat perhatian pelakon Elfira Loy yang menggesa orang ramai mengambil suntikan dos penggalak sekiranya ingin keluar bertemu individu lain.

BACA: Elfira Loy Pertahan Pendirian Hantar Anak 2 Tahun Ke Sekolah

Menerusi perkongsian di Insta Story itu, Elfira turut pelik dengan sikap segelintir individu yang tidak percaya dengan jumlah peningkatan kes harian Covid-19.

“Saya tidak faham mengapa terdapat sesetengah orang tidak percaya dengan nombor (kes harian) sedangkan hampir setiap hari ada sahaja orang di sekeliling saya dijangkiti. Sepertinya hampir setiap hari saya lihat ada yang disahkan positif atau menjadi kontak rapat,” tulisnya.

Kata Elfira lagi, pembantu peribadinya turut disahkan positif Covid-19 baru-baru ini. Ujarnya lagi, tidak mengapa jika tidak mahu mengambil dos penggalak tetapi jangan keluar melepak di tempat sesak.

“Sekarang pembantu peribadi saya juga dijangkiti ketika jadual kerja sangat padat. Jika anda menolak dos penggalak tidak mengapa tetapi jangan keluar melepak di tempat yang sesaklah. Jika anda nak lepak, tolong ambik suntikan doa penggalak,” tulisnya.


“Buang Je La Kalau Saya Tak Layak”

Dikecam teruk kerana menyertai program nyanyian Big Stage, usahawan sensasi, Ahmad Iqbal Zulkefli mencabar juri untuk menyingkirkannya di konsert kedua Ahad ini.

Mengakui diriya peserta paling teruk, Iqbal berkata dia bukan penyanyi sebenar serta menyerahkan nasibnya kepada juri.

BACA: “Sebenarnya Kalau Dengar Dari Hall, Memang Sedap Suara Iqbal” – DSV

“Mungkin saya peserta paling teruk sepanjang empat musim, tapi bagi saya tak mengapalah. Buang je la kalau saya tak layak. Kalau saya tak layak tak mengapa, saya okay je.

“Saya adalah usahawan dan bukannya penyanyi sebenar. Jadi jangan bandingan saya sebagai penyanyi dalam situasi ini,” katanya.

Ramai berpendapat penyertaannya dalam Big Stage seolah menutup periuk nasi penyanyi lain, Iqbal berkata itu adalah rezekinya dan orang ramai perlu menerima hakikat.

“Kenapa saya terpilih? Itu adalah rezeki saya, kena terima itu. Bagi sesiapa yang nak sertai pandai-pandai la marketing diri sendiri dan cari peluang selain jaga attitude untuk orang panggil. Jangan pertikaikan saya, fikir untuk diri sendiri. Jangan ada sikap nak nafikan rezeki orang,” katanya.

Dalam pada itu, Iqbal berharap orang ramai tidak salah faham kerana dia menerima tawaran menyertai Big Stage bukan untuk mencari publisiti.

“Ini bukan tempat saya mencari publisiti, tolong jangan salah faham. Saua bukan masuk untuk dikecam sebab nak popular, saya bukan orang macam itu,” katanya.


Nampak Alat Ujian Kehamilan Atas Meja, Ramai Ucap Tahniah Pada Intan Salleh

Pejam celik sudah hampir dua bulan bekas madu Izreen Azminda iaitu Intan Salleh mendirikan rumah tangga dengan suaminya, Aizam Yahya pada Disember tahun lalu.

Menerusi Instagram, Intan dilihat tidak lokek berkongsikan momen bahagianya selepas berumah tangga bersama suami tercinta.

BACA: Intan Saleh Tersenyum Bahagia Suami Baring Di Riba, Netizen Tumpang Gembira

Baru-baru ini, Intan ada berkongsikan video menyambut ulang tahun kelahirannya suaminya di restoran mewah berhampiran Menara Berkembar Petronas (KLCC).

Namun, apa yang menjadi perhatian ramai apabila kelihatan alat ujian kehamilan di atas meja makan sekaligus menimbulkan tanda tanya netizen Intan kini hamil.

Malah, ramai dapat meneka apabila keduanya dilihat gembira dan suami Intan dilihat mencium dahi isteri tercinta.

Meskipun tidak mengetahui kesahihan mengenai perkara itu, rata-rata netizen tidak melepaskan peluang untuk mengucapkan tahniah kepada Intan.

Terdahulu, Intan Saleh pernah bernikah dengan seorang pemuzik dikenali sebagai Ude. Namun, bercerai lima tahun berumah tangga. Hasil perkahwinan tersebut mereka dikurniakan 2 orang anak lelaki.


Julia Farhana Mengaku Bela Anjing, Tahu Batas Sebagai Muslim

Baru-baru ini perkongsian Insta Story pelakon Julia Farhana menjadi perhatian memaparkan seekor anjing meunggu di luar biliknya sekaligus menjadi tanda tanya netizen.

Mengaku dia dan keluarganya mempunyai seekor anjing yang diberi nama Julio, Julia menjelaskan anjing peliharaannya itu sudah dilatih untuk tidak menjilat atau bersentuhan dengan mereka.

“Nama dia Julio dan dia memang anjing peliharaan kami sekeluarga. Selain anjing, saya juga ada tujuh ekor kucing yang semua diselamatkan.

“Saya tahu ini perkara yang sensitif dan saya faham sebab sebagai Muslim, mereka (netizen) risau dengan isu terkena air liur atau tersentuh waktu basah.

“Tapi ia bukan isu untuk saya dan keluarga sebab Julio sudah dilatih dengan baik. Dia takkan jilat atau sentuh kami. Kalau lihat video saya pun, kami tidak pernah bersentuhan dan dia juga bukan anjing jenis air liur meleleh,” katanya.

Dalam pada itu, Julia berkata urusan penjagaan haiwan peliharaannya itu dilakukan oleh pembantu rumahnya yang bukan beragama Islam.

“Bab bagi makan, mandi dan tukar diapers, semua diuruskan oleh pembantu rumah kami yang bukan Muslim. Setiap bulan kami hantar dia ke tempat groomer.

“Jadi memang tak akan bersentuhan dalam keadaan basah pun. Dia pun tidak akan berjalan-jalan dalam rumah, ada beberapa kawasan saja. Bilik solat saya pun dekat tingkat paling atas di mana dia tidak boleh masuk,” katanya.

Menurut Julia, dia menyedari tanggungjawab sebagai Muslm. Ujarnya dia mengambil anjing tersebut sejak kecil kerana tiada siapa mahu menjaganya.

“Kami ambil dia ketika berusia dua bulan kerana tiada siapa nak jaga dia disebabkan masalah kulit. Saya pun dah biasa dikelilingi anjing sejak kecil.

“Kami dah biasa latih anjing. Masa membesar di Australia, ibu bapa saya ada empat ekor anjing. Nowadays pun, kalau la tersentuh masa basah pun ada sabun sertu.

“Saya tahu tanggungjawab sebagai Muslim dan saya nak jaga bukan saja hubungan dengan manusia tapi dengan semua makhluk hidup seperti haiwan dan sebagainya,” katanya.


Daiyan Trisha Tak Minat Nyanyi Karya Komposer Lain, Suka Buat Lagu Sendiri

Penyanyi dan pelakon Daiyan Trisha berkata dia kurang berminat menyanyikan lagu komposer lain serta mempunyai prinsipnya tersendiri.

Menurut Daiyan, bidang nyanyidan dan ciptaan lagu dekat dengan dirinya dan dia lebih selesa menyanyi mengikut caranya tersendiri.

“Mungkin sebab saya penyanyi dan juga penulis lagu. Jadi, saya tak berapa suka untuk menyanyi lagu orang lain cipta.nSemua lagu yang saya nyanyikan memang ciptaan saya sendiri. Mungkin itu cara saya dan nak teruskan apa yang saya suka.

“Untuk menyanyi ini, memang saya suka ikut cara tersendiri. Sebab saya rasa seni menulis dan menyanyi dekat dengan saya,” katanya.

Berkongsikan mengenai karier lakonannya, Daiyan berkata dia bakal membintangi telefilem Rompak bergandingan dengan Zizan Razak.

Katanya lagi, karakter yang dibawa dalam filem ini berbeza berbanding sebelum ini kerana dia perlu membawa watak wanita bertudung.

“Saya tak pernah bekerja dengan Zizan… jadi mungkin ia menjadi sesuatu yang menarik. Selain ada juga vibe filem ‘Fast & Furios’.

“Watak dalam filem itu juga sesuatu yang saya tak pernah bawa. Ini watak pertama yang saya akan memakai tudung.

“Cabaran untuk saya yang tak pakai tudung tapi dalam cerita ini kena pakai. Kena biasakan dari segi penggayaan, tak boleh nak nampak diri baru pakai,” katanya.


Nelydia Senrose Sudah Berhijab?

Lama rasanya tak dengar cerita tentang Nelydia Senrose, malah jarang pula melihat pelakon itu muncul dalam drama mahupun filem.

Umum mengetahui, Nelydia baru sahaja mengerjakan ibadah umrah pada Disember tahun lalu. Bagaimanapun, baru-baru ini penampilan Nelydia menjadi perhatian ramai.

Menjengah di Instagram peminatnya, banyak gambar-gambar Nelydia berhijab.  Malah, akaun @nelydiasenrose.fans turut memuat naik beberapa keping gambar dan video Nelydia berhijab sejak Januari lalu.

Rata-rata peminatnya senang melihat penampilan Nelydia serta memuji pelakon itu kelihatan manis jelita apabila berhijab. Malah, ramai peminat mendoakan agar pelakon itu kekal istiqamah.

Bagaimanapun, ada yang mengatakan mungkin Nelydia bertudung kerana balik ke Kelantan. Setakat in masih tiada pengesahan daripada Nelydia berkenaan perkara itu.

Hasil tinjauan di Instagram Nelydia mendapati kali terakhir pelakon itu memuat naik posting adalah pada 31 Disember 2021 ketika berada di Mekah.


“Tak Hadap Jadi Juri Program Najis, Saya Kelas Dunia”

Pengacara sensasi, Azwan Ali atau lebih dikenali sebagai Diva AA mendedahkan ramai pihak mahu dirinya menjadi salah seorang juri sebuah program realiti yang sedang hangat diperkatakan ramai ketika ini.

Bagaimanapun, Diva AA berkata dia menolak sekerasnya jika sekiranya ditawarkan untuk menggalas tugas sebagai juri program berkenaan.

“Bilion tag kenapa bukan Diva AA sebagai juri? Diva AA selamba jawab, tidak hadap pun sebagai juri program najis,” tulisnya.

Menerusi perkongsian di Twitter itu, Diva AA beranggapan dirinya mempunyai kelas yang tersendiri dan hanya menerima tawaran program yang berkualiti.

Sejak Isnin lal hangat diperkatakan mengenai program berkenaan oleh netizen di media sosial apabila mengambil individu yang tidak sesuai sebagai peserta.


Kereta Terjun Parit, Isteri Shuk Tanya Siapa Wanita Bertudung Hitam?

Sejak pagi tadi hangat diperkatakan apabila tular video kereta didakwa milik pelawak, Shuk Sahar terbabas ke dalam parit di Tanah Liat, Bukit Mertajam petang semala.

Meskipun sedang diuji, Shuk dilihat tenang dan masih mampu ketawa. Bagaimanapun setakat ini masih tiada pengesahan daripada Shuk mengenai perkara itu.

Namun, video tular di TikTok itu turut mendapat perhatian isteri Shuk, Rossa Serra yang berkongsikan semula di Insta Story berserta komen daripada netizen mengenai insiden tersebut.

Malah, Serra turut menyertakan beberapa hashtag #hidup3lapis #kanaknumburr #penangankurusi3lapis dengan emoji ketawa.

Dalam pada itu, Serra turut bertanyakan di Insta Story siapa wanita yang dilihat memakai tudung hitam di belakang pelawak tersebut serta mengesyaki itu adalah wanita ‘misteri’ dalam video tular bersama dengan suaminya baru-baru ini.

Terdahulu,r ata-rata netizen meluahkan rasa simpati serta mendoakan agar urusan pelawak itu dipermudahkan.

Tidak kurang juga ada yang memberikan komen mengatakan apa yang berlaku adalah kifarah. Tidak kurang juga ada netizen mungkin tertekan kerana tular video keluar dengan skandal.


Shila Amzah Sah Bercerai

Selepas beberapa bulan tidak tinggal sebumbung, rumah tangga penyanyi Shila Amzah dan suaminya, Haris Idraki Elias akhirnya sampai ke titik noktah.

Perkara itu dikongsikan oleh Shila menerusi Instagram yang memaklumkan kes bersama bekas suami selesai. Menerusi entri tersebut, dia dan suami akan berusaha untuk menjaga serta menyayangi anak tunggal mereka Seth sampai bila-bila.

Sementara itu, menerusi satu perkongsian di Insta Story, Shila apa yang berlaku ada hikmah disebaliknya dan tiada siapa yang berkahwin mahukan perpisahan.

“Semua orang berkahwin untuk mencari kebahagiaan. Tiada yang berkahwin untuk cerai dan berpisah. Apa saja kemungkinan atau kemudaratan yang berlaku pada diri kita pasti ada hikmah,” katanya.

Terdahulu, pada Disember lalu, Shila mengejutkan ramai pihak apabila membuat pendedahan sudah dua bulan tidak tinggal sebumbung dengan suaminya dan sudah menfailkan perceraian


Ramai Artis, Krew, Ekstra Dakwa Tertekan Bekerja Dengan Jinggo & Sheila Rusly

Baru-baru ini perkongsian pengarah dan penerbit Jinggo menjadi perhatian ramai apabila mendedahkan selalu menerima keluhan yang mendakwa diri mereka tertekan apabila bekerja dengan produksinya, JS Picture.

Katanya lagi, ramai artis, krew dan ekstra didakwa tertekan kerana asyik dimarahi. Menurut Jinggo, mereka hanya menyuarakan keluhan tetapi tidak pula cerita tentang saat sedang bergembira.

BACA: Anak Bongsu Bergelar CEO, Jinggo Bangga Anak Sulung Kini Jadi Pengarah

“Assalamualaikum Malaya. Ramai artis, krew serta ekstra dengan siapa entah bercakap kerja dengan JS Picure ini stress. Tension asyik kena marah tetapi tidak cerita masa gembira pula,” katanya.

Jinggo berkata kebanyakan mereka dimarahi atas sebab munasabah. Dalam pada itu, Jinggo berkata dia dan dan isteri tak akan sesuka hati menegur atau memarahi sesiapa tanpa sebab.

“Selalunya masa kena marah itu mereka datang lambat, tidak membaca skrip atau buat ‘homework’. Banyak main dari kerja serta banyak gelak dari fokus… kena lah sebijik kan. Itu lah makan dia. Apa pun, orang Perak kata… saya tidak kisah! Lantak lah kome (kamu)!” luahnya.

Perkongsian Jinggo itu mendapat pelbagai reaksi daripada netizen yang memuji sifat kekeluargaan antara artis dan semua krew ketika di set penggambaran. Malah ada yang bertanyakan kerja kosong kerana berminat untuk bekerja sebagai ahli keluarga JS Picture.


“Sakit Nak Beranak Macam Lebih Kurang Sakit Datang Bulan Je”

Selamat menimang cahaya mata sulung pada 29 Januari lalu, Neelofa berkongsikan pengalaman melahirkan putera kesayangannya, Muhammad Bilal.

Menerusi perkongsian di Insta Story, Neelofa meluahkan rasa syukur suaminya, pendakwah bebas PU Riz sentiasa ada di sisi menemani melalui saat-saat mencabar.

BACA: Neelofa Kongsi Foto Bilik Anak, Netizen Teruja Nak Tengok Wajah Bilal

“Sentiasa ada di sisi. Terima kasih suamiku. Walaupun mencabar lima hari pertama di hospital, tapi itu hari-hari terindah bersama suami sepanjang berkahwin,” tulisnya.

Menerusi satu perkongsian lain, Neelofa turut berkongsikan pada awalnya dia menyangka kontraksi pada 29 Januari lalu hanya amaran palsu atau ‘false alarm’.

Kata Neelofa lagi, dia seolah tidak percaya sakit yang dialaminya itu adalah sakit bersalin kerana rasa sakit itu seperti datang bulan sahaja.

“Masa ini macam tidak percaya dan tidak boleh hadam, betul ke sakit nak beranak kerana macam lebih kurang sakit datang bulan sahaja (period pain).

:Sebab sengugutku sangat ekstrem ya setiap bulan. Haris balik kerja malam itu, terus dia cakap jom kita pergi hospital dan saya seperti… ya ke sayang? Kot-kot (kalau) ‘false alarm’. Jadi saya mula rakam setiap kali sakit,” kongsinya.

Dalam pada itu, Neelofa turut berkongsikan dia menahan sakit konstraksi lebih daripada lapan jam sebelum anaknya selamat dilahirkan.

“Teman suami makan pagi. Masa ini sudah lebih lapan jam ‘layan’ kontraksi dan enam jam kemudian… jam 3.44 petang Allah mudahkan segalanya dan Bilal dilahirkan dengan selamat,” tulisnya.

Terdahulu, Haris mengumumkan kelahiran anak sulungnya selepas tiga hari Neelofa selamat bersalin. Neelofa dan Haris diijabkabulkan pada 27 Mac tahun lalu, di sebuah hotel terkemuka di ibu kota,


“Yang Nyanyi Sumbang Pun Sedar Tak Awak Dijadikan Bahan Lawak?”

Baru-baru ini, hangat diperkatakan mengenai satu program nyanyian yang mencetuskan kontroversi apabila mengambil individu yang tidak sesuai sebagai peserta.

Susulan itu, rata-rata netizen melemparkan komen negatif menyifatkan program tersebut hanya sekadar mahu mengejar rating sahaja. Perkara itu turut mendapat perhatian pengacara dan pelakon Dato’ AC Mizal tampil bersuara mengenai kontroversi tersebut.

BACA: “Dah Tahu Dia Tak Boleh Nyanyi, Kenapa Panggil Juga?” – Hattan

Katanya lagi, adalah lebih baik jika beri peluang kepada mereka yang boleh menyanyi. AC Mizal turut mempersoalkan mengapa mahu viral dengan perkara negatif dan tindakan itu boleh membunuh industri hiburan.

“Bagilah betul-betul peluang kepada yang boleh menyanyi. Kenapa sekarang nak sangat jadi viral dengan perkara negatif hmmm MALU WOO!Betul betul merosakan industri. We are killing our own industri will this stupidity,” tulisnya.

Menerusi perkongsian di Facebook itu, AC Mizal turut menegur pihak produksi yang sudah belanja berjuta ringgit untuk program berkenaan tetapi penyanyi sumbang yang lebih diingati oleh penonton.

“U belanja berjuta untuk satu show dan yang orang ingat adalah penyanyi sumbang! Fuhhh tak fikir ROI ke?Rosak branding!Yang nyanyi sumbang pun sedar tak awak dijadikan bahan lawak?Keturunan u tak malu ke?,” katanya.

Perkongsian AC itu mendapat pelbagai reaksi daripada netizen yang bersetuju dengan pendapat pengacara itu kerana tindakan mengejar rating itu boleh menjatuhkan industri seni.


Kena Keluar Bekerja, Anita Baharom Tak Peduli Dikecam Langgar Edah

Sudah lebih sebulan pemergian suaminya, pada 1 Januari lalu, pelakon Anita Baharom berkata dia masih cuba menyesuaikan diri kehidupan bersama anak-anak tanpa insan bergelar suami di sisi.

Bukan tidak reda di atas ujian diberikan, Anita berkata dia mengakui sukar untuk melupakan arwah suaminya, Mohd Ismadi Ismail.

“Saya alami rindu yang tidak tertahan kepada suami sehingga seperti orang gila. Setiap hari pada jam 6 pagi, saya bangun dan buka semua pintu, tingkap, lampu dan jeriji besi kerana rasa terkurung dan lemas.

“Setiap jam enam petang, saya duduk menangis di hadapan rumah. Saya cuba tidak menangis kerana penat dan tidak mahu berkabung lama-lama. Namun, sukar untuk saya bendung rasa rindu dan sunyi,” katanya.

Kata Anita lagi, buat masa ini dia dan anak-anak lebih selesa tidur di ruang tamu. Ujarnya, setiap kali pergi ke tingkat atas yang dihiasi gambar suaminya, Anita pasti akan menyebut nama suaminya.

“Setiap hari saya dan anak-anak akan bercakap mengenai arwah atau kami akan meniru gaya arwah bercakap.

“Ketika suami masih hidup, arwah yang bangun menyediakan sarapan jika saya tidak sempat. Arwah juga membancuh air Milo untuk saya.

“Jadi, saya dan anak-anak sentiasa teringat perbualan kami bersama arwah. Itulah yang menjadi kenangan dan pengubat rindu kami terhadapnya,” katanya.

Dalam pada itu, Anita berkata dia perlu keluar bekerja untuk mencari pendapatan apatah lagi dia yang kini yang menanggung keluarga.

“Dua teman rapat menawarkan diri untuk menjaga anak-anak jika saya sibuk dengan penggambaran. Saya perlu kembali bekerja kerana saya adalah ayah dan ibu kepada anak-anak. Jika ada yang mengecam saya kerana melanggar tempoh edah, terpulanglah.

“Jika saya tidak keluar bekerja, siapa yang akan memberi makan dan melangsaikan komitmen bulanan saya,” katanya.

Terdahulu, suami Anita, Allahyarham Ismadi Ismail meninggal dunia dalam tidur di ruang tamu pada 1 Januari lalu. Anita pernah memaklumkan arwah suaminya menghidap penyakit kencing manis.


Shuk Sahar Terbabas, Kereta Terjun Parit

Belum reda dengan rakaman video Shuk Sahar bersama seorang wanita di kedai makan, tular video memaparkan kereta didakwa milik pelawak itu terbabas ke dalam parit.

Difahamkan, kereta jenis Myvi berwarna hitam itu terbabas di Tanah Liat, Bukit Mertajam petang semalam. Lebih menguatkan lagi spekulasi kenderaan itu milik Shuk apabila Utusan TV menerusi TikTok rasmi turut berkongsi video tersebut.

“Kereta Shuk Sahar terjun parit di Tanah Liat, Bukit Mertajam,” tulisnya.

Menerusi rakaman tersebut, dapat dilihat Shuk berada di lokasi kejadian sambil memerhatikan kereta itu diangkat naik ke atas jalan.

Meskipun sedang diuji, Shuk dilihat tenang dan masih mampu ketawa. Bagaimanapun setakat ini masih tiada pengesahan daripada Shuk mengenai perkara itu.

Sementara itu, diruangan komen TikTok Utusan TV, rata-rata netizen meluahkan rasa simpati serta mendoakan agar urusan pelawak itu dipermudahkan.

Tidak kurang juga ada yang memberikan komen mengatakan apa yang berlaku adalah kifarah. Tidak kurang juga ada netizen mungkin tertekan kerana tular video keluar dengan skandal.


Wawa Zainal Dikecam Catwalk Di Tempat Sesak Tak Pakai Pelitup Muka

Baru-baru ini perkongsian pelakon Wawa Zainal menjadi perhatian ramai apabila memuat naik video catwalk di tempat sesak tanpa memakai pelitup muka.

Menerusi video dikongsikan di aplikasi TikTok itu, Wawa dilihat menggayakan busana hitam sambil berjalan seperti model dipercayai sedang melakukan photoshoot di ibu kota.

BACA: Belum Habis Pantang, Wawa Zainal Redah Banjir Untuk Hulur Bantuan

Bagaimanapun, di ruangan komen rata-rata netizen mengkritik pelakon itu kerana tidak memakai pelitup muka.

Tidak kurang juga ada yang memberi komen sindiran mengatakan photoshoot berkenaan bukan berada dilakukan di Malaysia.

Dalam pada itu, ada yang mempertahankan Wawa dengan mengatakan pelakon itu mungkin hanya membuka pelitup muka ketika penggambaran sahaja kemudian memakainya semula.


“Dah Tahu Dia Tak Boleh Nyanyi, Kenapa Panggil Juga?” – Hattan

Sejak semalam hangat diperkatakan apabila usahawan sensasi Ahmad Iqbal Zulkefli yang diumum sebagai peserta program Big Stage 2022.

Perkara itu mendapat perhatian penyanyi Datuk Hattan yang menyeru penyiar TV perlu ada rasa tanggungjawab untuk mengangkat industri hiburan ke tahap lebih tinggi.

Kata Hattan lagi, Iqbal bukanlah seorang penyanyi yang bagus serta mempersoalkan mengapa dia dipanggil untuk menyertai program nyanyian itu.

“Apa yang cuba dilakukan (pihak penyiar)? Kalau ya pun nak rating, tak payah sampai begitu, banyak cara lain lagi. Takkanlah pihak produksi sewaktu sesi raptai tak tahu bagaimana persembahannya? Kamu tahu peserta itu tak boleh nyanyi? Kenapa kamu panggil juga?” katanya.

Menurut Hattan lagi, dia tidak menafikan gimik seperti itu sekaligus memberi impak dari segi pemasaran namun ianya memalukan industri hiburan tanah air.

“Ini seperti yang pernah saya cakap sebelum ini. Dalam program itu ada peserta dari Indonesia. Kalau orang Indonesia tengok beginilah kita punya (penyanyi) kualiti?

“Kasihan 11 (peserta) yang lain bertanding beria-ria. Hanya kerana ada satu atau dua juta pengikut, oh sudah layak? Walaupun persembahan standard begitu, punya sampah,” katanya.

Dalam pada itu, Hattan turut terkilan kerana pertandingan diadili penyanyi tersohor Datuk Seri Siti Nurhaliza itu sepatutnya dibuat selari dengan standard jauh lebih baik.

“Kita kena ada jati diri, ada maruah. Nyanyi, nyanyi juga, maruah sangat penting. Kepada pihak produksi, fikirlah secara waras sebelum buat keputusan untuk buat satu-satu programlah,” katanya.


“Sebenarnya Kalau Dengar Dari Hall, Memang Sedap Suara Iqbal” – DSV

Meskipun pelbagai kemelut dan kontroversi melanda dua usahawan ini namun Datuk Seri Vida mempertahankan bekas pembantu peribadinya, Ahmad Iqbal Zulkefli yang menjadi peserta program Big Stage 2022.

Menerusi live di TikTok malam tadi, Vida berkata dia berasa kasihan dengan bekas kekasihnya itu berada di kedudkan terakhir namun tiada maksud lain.

“Bila saya tengok bottom 3 waktu penyingkiran itu saya jadi kesian. Salah ke kalau kesian? Kesian tak ada maksud apa-apa.

“Ini pun saya balik terus ke hotel, tak ada saya nak cari dia pukul 3 pagi. 5 markah je Ajai bagi, okay la daripada tak ada langsung,” katanya.

Dalam pada itu, Vida berkata dia bangga dengan keberanian Iqbal menyahut cabaran untuk bertanding di pentas besar itu dan meminta supaya orang ramai memberi peluang kepadanya.

“Sebenarnya bila kita duduk di hall tu, memang sedap dengar dia nyanyi. Dan saya sangat bangga dengan Iqbal sebab boleh balik dari Indonesia untuk sahut cabaran ni. Tunggu minggu depan, kita bagi peluang dekat dia,” katanya.


“Kalau Terlalu Buruk, Saya Sendiri Akan Tarik Diri”

Konsert Big Stage 2022 minggu pertama semalam mengejutkan ramai apabila usahawan sensasi, Ahmad Iqbal Zulkefli diumum sebagai peserta ke-12 program itu.

Menerusi satu perkongsian di Instagram, Iqbal mengakui persembahannya semalam kurang memuaskan serta menerima dengan hati terbuka dengan markah diberikan.

“Sesampai di rumah, saya muntah kerana terlalu banyak berfikir, kecewa dengan persembahan sendiri. Waktu menyanyi di pentas, saya tidak dapat kesan suara nyanyian saya seteruk yang terpapar di TV tadi.

“Saya terima sepenuhnya markah juri berikan. Apa yang netizen katakan nyanyian saya sangat rosak, saya sendiri pun bersetuju. Saya rasa bersalah pada ASTRO dan semua yang telah berikan saya peluang. Maafkan saya cikgu jika ini mengecewakan,” katanya.

Kata Iqbal lagi, dia berharap agar semua pihak memberikan dirinya sedikit pertimbangan kerana dia bukanlah seorang penyanyi serta tidak sempat melakukan latihan.

“Saya mohon jasa baik semua, berikan sedikit pertimbangan untuk saya yang bukanlah seorang yang terdidik sebagai seorang penyanyi apatah lagi di pentas sehebat itu. Segalanya kejutan. Tidak sempat latihan seperti peserta lain,” katanya.

Dalam pada itu, Iqbal turut meminta agar diberikan peluang untuk belajar dalam program tersebut dan bersedia untuk menarik diri jika persembahannya teruk di minggu hadapan.

“Berikan saya peluang untuk belajar. Tidak mengharapkan kemenangan, seminggu sahaja lagi, kalau terlalu buruk, saya sendiri akan tarik diri walaupun tiada penyingkiran di minggu hadapan,” katanya.


Baru Dua Hari Kahwin, Usop Tak Kekok Panggil Isteri ‘Mummy’

Jumaat lalu, penyanyi Usop yang selamat diijabkabulkan dengan gadis pilihan hati, Nur Fatihah dengan sekali lafaz selepas dua tahun mengenali hati budi masing-masing.

Baru beberapa hari mendirikan rumah tangga, perkongsian Usop menjadi perhatian ramai apabila Usop dan isterinya membahasakan diri mereka ‘mummy’ dan ‘daddy’.

Menerusi perkongsian itu juga, Usop turut mengucapkan terima kasih buat isterinya kerana menerima dirinya seadanya dan berjanji akan menjaga Fatihah hingga ke akhir hayat.

“Terima kasih mmy kerana terima daddy seadanya. Insyallah daddy akan jaga mummy sampai ke akhir hayat daddy dan daddy harap perkahwinan ni berkekalan sampai ke jannah…amin,” tulisnya.

Perkongsian Usop itu mendapat pelbagai reaksi daripada netizen yang mengusik Usop dan isteri. Kata netizen lagi, baru dua hari kahwin sudah jadi mummy dan daddy.

Dalam pada itu, rata-rata netizen turut mendoakan agar rumah tangga pasangan itu bahagia hingga ke syurga dan segera dikurniakan cahaya mata.


Aliff Syukri Beri Ikan Peliharaan Makan Daging Kambing & Lembu, Kos Sebulan RM3,000

Meskipun kurang aktif di Instagram, namun usahawan kosmetik Datuk Seri Aliff Syukri sering berkongsikan aktiviti hariannya di aplikasi TikTok.

Baru-baru ini, Aliff ada berkongsikan video melayan pemintaan peminat yang mahu melihat ikan peliharaan paling besar yang pernah dibelanya.

BACA: Makan Di Meja Biasa-Biasa, Netizen Puji Aliff Syukri Makin ‘Humble’

Namun, apa yang lebih menjadi perhatian ramai dimana ikan perliharaannya itu yang diberi makan daging kambing dan lembu setiap hari.

“Ikan paling besar di rumah saya dan di dunia dibela di rumah saya. Pakai lesen ya guys. Ikan pirana ni dah 5 tahun dan hari-hari makan daging kambing, lembu dengan kos RM3,000 sebulan,” tulisnya.

Menerusi video berkenaan, Aliff dan pembantunya dilihat memberi makan daging kepada ikan-ikan tersebut dengan menggunakan penyepit.

Perkongsian Aliff itu mendapat pelbagai reaksi daripada netizen yang terpegun dengan cara pemberian makanan kepada ikan berkenaan.

Malah, ada yang mengandaikan bahawa ikan peliharaannya itu jenis Araipama. Tidak kurang juga ada netizen berseloroh meminta Aliff membelanjanya daging kambing perap.

“Memang ikan ni makan daging..kalau awak pun saya lepaskan dalam kolam ini pun akan dimakan ikan..” katanya berseloroh.


“24 Hari Terpisah, Saya Tak Dibenarkan Hubungi Suami”

November tahun lalu, nama pelakon Nynna Harizal hangat diperkatakan susulan kontroversi rumah tangganya. Bagaimanapun, Nynaa akhirnya kembali taat kepada suaminya, Mohamed Fahmi Elias.

Nynaa berkata sebelum dan selepas berkahwin keluarga dan rakan mengetahui mereka tidak pernah bermasalah. serta bersyukur hubungannya dengan suami baik seperti dahulu.

BACA: Hubungan Dengan Ibu Bapa Dah Tak Rapat, Suami Keutamaan Nynaa Harizal

“Jujurnya, susah mahu menjelaskan segala-galanya, tetapi Alhamdulillah, kekeruhan dapat dijernihkan. Hubungan saya dan suami baik seperti dahulu.

“Soal hubungan dengan keluarga, tipulah jika saya katakan tiada masalah dengan keluarga, mesti ada. Apa yang saya harapkan semuanya akan kembali jernih,” katanya.

Menurut Nynaa lagi, dia seorang yang sangat mementingkan keluarga, namun selepas berkahwin suami menjadi keutamaannya.

“Namun, saya masih berhubung dengan keluarga. Insiden yang berlaku masih ada kesannya. Saya percaya akhirnya semuanya akan okay. Mungkin akan mengambil sedikit masa. Keluarga pun lama-lama akan baik dan boleh terima,” katanya.

Berkongsi mengenai insiden berlaku, Nynna berkata selama 24 hari berjauhan dengan suami sudah tentu ada perasaan rindu. Namun dia tidak dibenarkan untuk menghubungi suaminya.

“Ia sangat sukar apabila kami tidak boleh berkomunikasi selama 24 hari. Saya hanya bertemu suami ketika hadir di mahkamah sahaja.

“Seperti yang diketahui, telefon bimbit tiada dengan saya. Saya juga tak boleh akses apa sahaja media sosial. Menghubungi suami juga tidak dibenarkan. Jadi, saya hanya baca komen netizen selepas pulang ke rumah.

“Tidak mengapa, netizen tidak tahu apa yang berlaku, perkara sebenar. Mereka ada pendapat tersendiri, jadi, saya tidak perlu berkecil hati kecaman netizen terhadap saya dan keluarga,” katanya.


Dini Schatzmann Ikhlas Jaga Janna Nick, Tak Pernah Rasa Terbeban

Sentiasa berada di sisi kekasihnya, pelakon Dini Schatzmann berkata sudah menjadi tanggungjawabnya untuk memastikan Janna Nick berada dalam keadaan selamat.

Kata Dini, sepanjang dua tahun bersama mengajar dirinya untuk memahami masalah kesihatan mental dihadapi kekasihnya itu serta sentiasa positif untuk Janna.

“Kita tak akan faham apa yang berada dalam fikiran mereka yang mengalami kesihatan mental. Awalnya saya cuba memahami apa yang berada dalam fikiran Janna.

“Lama kelamaan saya mula faham. Saya hanya perlu sentias bersamanya dan menjadi orang yang boleh diharapkan. Saya perlu jadi positif dan kuat untuk Janna. Paling penting, beri masa yang dia perlukan,” katanya.

Dalam pada itu, Dini berkata dia ikhlas melakukan apa sahaja perkara untuk Janna dan tidak pernah menganggap ianya satu beban meskipun kekasihnya itu sentiasa mengaggap dirinya hanya menyusahkan.

“Saya tahu ada kala Janna fikir dia menyusahkan saya. Namun dalam lubuk hati, Janna tahu apa yang saya buat untuknya ikhlas dan tidak menyusahkan.

“Ketika mengalami tekanan, saya cakap apa pun tidak akan masuk dalam kepalanya. Itulah waktu yang paling susah. Jika berada dalam keadaan itu, saya biarkan Janna meluahkan emosi.

“Jika Janna menangis, saya biarkan sahaja. Saya tak boleh cakap jangan menangis kerana ia tidak membantu. Bila keadaan tenang, barulah saya cuba aturkan temujanji bertemu doktor psikiatri,” katanya.

Tahun lalu, Janna mendedahkan dia mengalami masalah gangguan bipolar serta mengaku pernah dua kali cuba membunuh diri ketika di usia remaja.


Berang Dituduh Murtad, Sharifah Sakinah Tunjuk Kad Suami Masuk Islam

Selepas mengumumkan sudah pun berkahwin dengan lelaki Sweeden, Michael Hansen, pelakon Sharifah Sakinah berang dituduh ‘murtad’ hanya kerana tidak menunjukkan bukti suaminya sudah memeluk Islam.

Menerusi satu perkongsian di Instagram malam tadi, Sakinah memuat naik kad perakuan agama Islam suaminya yang dikeluarkan oleh Majlis Agama Islam Selangor.

Dalam entri tersebut, Sakinah menjelaskan dia tidak berkongsikan mengenai perkara itu kepada umum kerana mahu menghormati perasaan keluarga mentua.

“Kami tak muat naik bukti sebab tidak mahu mengharu-birukan keluarga mentua. Bayangkan, cuba anak awak tiba-tiba menukar agama, mau mak awak melentingkan?

“Nak sangat bukti, sila selak halaman sebelah. Terima kasih sudah mengharu-birukan keadaan. Saya sudah menjelaskan sebelum ini, jadi, tak perlulah nak mempersoalkan lagi.

“Tak perlu nak buruk sangka. Habis semua nak kena tunjuk bukti. Tak tunjuk sebab nak jaga hati keluarga di sebelah sana,” tulisnya.

Bagaimanapun, perkongsian itu telah pun dipadaham selepas beberapa jam dimuat naik. Terdahulu, Sakinah mengesahkan sudah pun berkahwin dengan jejaka Sweeden itu namun tidak mendedahkan butiran lanjut mengenai perkahwinannya itu.


Ajai Hanya Bagi Iqbal 5 Markah Di Big Stage

Pentas Big Stage 2022 membuka tirai malam tadi, namun apa yang mengejutkan ramai apabila usahawan sensasi, Ahmad Iqbal Zulkefli muncul sebagai peserta ke-12 program tersebut.

Menyanyikan lagu Biarlah Bulan Bicara pada konsert pertama, Iqbal diberi 5 markah sahaja oleh Ajai selaku juri tetap. Kata Ajai lagi, nyanyian Iqbal kurang memuaskan dan jika datang ke uji bakat ada kemungkinan tidak dapat.

“Saya bagi lima markah kerana dia bukan tone deaf. Kalau dia datang uji bakat mungkin tak dapat. Ada sesetengah orang tidak boleh menyanyi tapi orang suka. Mungkin dia adalah begitu,” katanya.

Sementara itu, Datuk Seri Siti Nurhaliza selaku juri tetap memberikan sebanyak 25 markah serta berharap Iqbal dapat memberikan persembahan lebih baik di minggu hadapan.

Semalam, Iqbal menduduki tangga tercorot apabila hanya menerima markah sebanyak 28.8 peratus sahaja. Bagaimanapun tiada penyingkiran dilakukan pada minggu pertama.

Difahamkan, nama Iqbal sebelum ini dirahsiakan oleh pihak Astro dan diuar-uarkan sebagai kejutan.


Timang Anak Ketiga, Nubhan Hadiahkan Klinik Gigi Untuk Isteri

Baru menimang cahaya mata ketiga pada Januari lalu, hasrat penyanyi Nubhan Ahamad membuka klinik gigi untuk isterinya Dr Afifah Hidayah Tawfek menjadi kenyataan.

Menerusi satu perkongsian di Instagram, Nubhan berkata kejutan itu adalah sempena isterinya melahirkan cahaya mata mereka.

Nubhan turut meluahkan rasa syukur akhirnya impian isterinya utnuk memiliki klinik sendiri tercapai dan gembira dapat menunaikan impian isterinya itu.

“Alhamdulillah… impian isteri saya @drfietawfek dah tercapai! Dia nak sangat klinik gigi sendiri… mungkin rezeki baby baru ni.

“Sebagai suami, saya akn sentiasa menjadi tulang blakang depan kiri dan kanan wife saya. Dan merealisasikan impian org tersayang adalah satu kebahagiaan buat saya,” tulisnya.

Menurut Nubhan Klinik Pergigian Lantara milik isterinya yang terletak di Bandar Sri Sendayan, Seremban itu akan beroperasi tidak lama lagi.

Terdahulu, isteri Nubhan merupakan seorang pegawai pergigian namun meninggalkan kerjaya tersebut sekitar tahun 2020 demi menguruskan rumah tangga dan perniagaan bersama suami.

Nubhan mendirikan rumah tangga dengan Afifah pada 20 Ogos 2015 dan dikurniakan tiga orang cahaya mata Aafiya Kamilia, 5, Ahmad Aafan,4 dan Afzan kini berusia 21 hari.


Netizen Rakam Shuk Sahar Keluar Dengan Skandal?

Sejak tahun lalu, hangat diperkatakan kembali mengenai rumah tangga Shuk Sahar apabila isterinya, Rossa Serra sering berkongikan luahan hati serta mendedahkan wujudnya orang ketiga.

Meskipun pelbagai pendedahan dilakukan isterinya, Shuk masih berdiam diri malah Instagram pelawak itu tidak lagi aktif sejak penghujung tahun lalu.

Bagaimanapun, baru-baru ini tular perkongsian seorang pengguna TikTok dikenali sebagai @xnurazli_ memuat naik video secara tidak sengaja terjumpa pelawak berkenaan di kedai makan.

Menerusi video berkenaan, Shuk dilihat bersama seorang wanita namun tidak diketahui identitinya memandangkan diambil dari belakang.

Namun, di ruangan komen rata-rata netizen mengatakan individu itu dipercayai wanita sama yang menjadi punca kontroversi sebelum ini.

Malah, ada yang mengatakan baju dan tudung yang dipakai oleh individu dalam gambar itu sama seperti dalam posting dikongsikan di Instagram ‘wanita’ berkenaan.

Sementara itu ada beberapa netizen yang mendakwa pernah melihat Shuk bersama wanita berkenaan di tempat lain juga.

Dalam pada itu, ada yang meluahkan rasa geram serta mempersoalkan pelawak itu tetap curang walaupun ada desas desus mengatakan dia cuba berbaik dengan isterinya.

Baru-baru ini, Serra ada berkongsikan beberapa paparan mesej daripada seorang individu dipercayai daripada suaminya.

Mesej tersebut seolah memberi gambaran individu tersebut memohon maaf di atas apa yang terjadi serta meminta peluang untuk bersatu semula.


“Sebagai Seorang Ibu Kepada Anak Lelaki, Berita Rayan Buat Saya Tersentuh”

Pagi tadi, dunia dikejutkan dengan pemergiaan adik Rayan Awram selepas lima hari terperangkap dalam perigi berhampiran rumahnya.

Berita tersebut memberi kesan mendalam buat satu dunia termasuk selebriti popular Neelofa yang berkongsikan perasaan sedih dengan kejadian itu.

BACA: Neelofa Kongsi Foto Bilik Anak, Netizen Teruja Nak Tengok Wajah Bilal

Menerusi satu perkongsian di Insta Story, Neelofa berkata sebagai ibu yang melahirkan cahaya mata merasai kesedihan bagaimana perasaan kehilangan seorang anak.

“Sebagai seorang yang baru merasai menjadi ibu juga kepada anak lelaki, berita ini betul-betul beri kesan kepada saya sepanjang hari semalam.

“Jadi sekali kepala melihat posting tentang Rayan. Tak sanggup dan tak boleh bayangkan perasaan keluarga anak syurga ini,” tulisnya.

Dalam pada itu, Neelofa turut menitipkan doa buat arwah dan keluarga supaya kuat melalui dugaan dan ketentuan Allah.

Sejak Selasa lalu, berita adik Rayan yang terjatuh di perigi sedalam 32 meter mendapat liputan seluruh dunia. Rayan dilaporkan meninggal dunia sebelum pasukan penyelamat berjaya membawa keluar dari lubang perigi.


Makan Di Meja Biasa-Biasa, Netizen Puji Aliff Syukri Makin ‘Humble’

Tiada lagi kontroversi terpalit dirinya sejak kebelakangan ini, usahawan kosmetik Datuk Aliff Syukri berkata dia mahu mengurangkan kontroversi serta gimik murahan.

Kata Aliff lagi, dia enggan menjejaskan repustasinya sebagai seorang bapa serta malu dengan anak-anak jika terpalit dengan isu panas.

Meskipun tiada lagi isu panas melibatkan dirinya, Aliff dilihat aktif di aplikasi TikTok. Baru-baru ini, pembantu peribadinya ada berkongsikan ruangan makan atau meja makan harian Aliff Syukri.

Dapat dilihat meja makan yang digunakan sama seperti kebanyakkan orang. Difahamkan, meja makan tersebut berada di dapur.

Perkongsiannya itu mendapat pelbagai reaski daripada netizen yang memuji usahawan itu yang semakin rendah diri dan ramai sukakan sikapnya sekarang.

Dalam pada itu, netizen berkata dia suka melihat keluarga Aliff yang lebih gemar masak sendiri dan tidak memilih makan serta gemar masakan kampung.


Gelar Diri Abah, PU Riz Doa Bilal Jadi Anak Soleh

Selamat menimang cahaya mata sulung pada 29 Januari lalu, Pencetus Ummah (PU) Riz meluahkan rasa syukur di atas rezeki zuriat diberikan.

Menerusi satu perkongsian di Instagram, PU Riz berkata dia akan mendidik anaknya, Muhammad Bilal menjadi anak yang soleh.

“Alhamdullillah Allah beri nikmat. Anak ini adalah aset ke syurga, dengan syarat umi abah mencoraknya dengan mentaati perintah Allah.

“Semoga nanti Bilal boleh baca, tidak ada apa yang abah harapkan dari adik kecuali adik menajadi anak yang soleh Semoga Allah takdirkan anak abah ni dalam kalangan para solehin lebih baik dari abah. InsyaAllah,” tulisnya.

Turut memuat naik sekeping gambar memaparkan sepasang stoking bayi, PU Riz berkata setelah bergelar bapa baru dia tentang kasih sayang ibu bapa.

“Semoga Anak abah jadi orang yang baik InsyaAllah.Baru aku tahu macamana umi abah aku sayang padaku. Terima ksih Allah atas peluang ini. Dah jadi bapak bapak dah pulok.. cepat dunia berlalu,” tulisnya.


Hidap Masalah Anxiety, Mawar Rashid Amal Baca Al-Quran & Berzikir

Pelakon Mawar Rashid mendedahkan mempunyai masalah ‘anxiety’ dan serangan panik yang teruk sejak tahun lalu ketika hamil anak kedua.

Mawar berkata disebabkan dia bercadang berjumpa pakar psikiatri untuk mengenal pasti masalah kesihatan yang dihadapi.

“Sebenarnya saya sudah beberapa kali diserang ‘anxiety’. Saya mula perasan mengalami gangguan ini ketika mengandungkan anak kedua, Raden Seri Rosabella Cinta.

“Pernah satu masa saya tiba-tiba menangis dan kemudian mula sesak nafas. Ingatkan masalah yang berlaku ini normal tapi beberapa kali insiden ini berlaku walaupun Cinta kini sudah berusia setahun,” katanya.

Kata Mawar lagi, dia mengakui jadual harian yang terlalu padat sehingga tiada masa menjadi antara faktor menyebabkan berlaku gangguan tersebut.

“Jadi sekarang ini saya memang akan pastikan ada masa untuk diri sendiri walau sibuk macam mana sekalipun,” katanya.

Dalam pada itu, Mawar meluahkan rasa syukur suaminya, Raf Yaakob sentiasa memberikan kata-kata positif. Katanya, disebabkan masalah itu dia tiada selera makan dan banyak berdiam diri.

“Suami yang selalu tenangkan saya dan beri kata-kata positif. Raf selalu ingatkan saya untuk rajin membaca al-Quran dan berzikir. Katanya dua amalan ini adalah ubat terbaik untuk merawat masalah ini.

“Nasihat yang diberikan Raf itu sememangnya betul dan Alhamdulillah saya jadi lebih kuat sekarang dan dapat melawan penyakit ini perlahan-lahan,” katanya.


Chef Wan Pecat Driver Pemalas, Pokok Kesayangan Kering Tak Disiram

Baru-baru ini, perkongsian cef selebriti popular, Chef Wan menjadi perhatian ramai apabila meluahkan rasa kecewa dengan sikap tak bertanggungjawab pemandunya sepanjang dia bercuti di luar negara.

Menurut Chef Wan, banyak tanaman miliknya menjadi kering akibat tidak disiram oleh pemandunya. Katanya lagi, sepanjang lebih sebulan dia berada di luar negara, pemandu peribadi itu tiada tugas untuk menghantar sesiapa namun gagal melakukan tugas diberikan.

BACA: Chef Riz Kahwin Kali Ketiga, Chef Wan Teruskan Percutian Ke Hawaii

“Harapkan driver siram pokok habis mati pokok-pokok ini. 42 hari tak bawa kereta majikan, dia pergi cuti ambil MC pun saya tak tahu. MC pun tak kasi,” tulisnya.

Katanya lagi, dia memecat pemandunya itu selepas akhirnya mengaku mengaku tidak bekerja beberapa hari atas alasan mengambil vaksin penggalak dan bermacam lagi.

“Saya tanya kenapa botak pokok-pokok bunga kertas semua? Dia jawab ‘angin hujan lebat Tok. Bohong punya bohong, saya tengok CCTV nampak semuanya. Akhirnya dia mengkau konon cuti sakit ambil booster dan maca-macam, berhari-hari tak kerja,” katanya.

Menerusi perkongsian itu, Chef Wan turut memuat naik gambar pokok kesayangannya yang dilihat kering kerana tidak disiram.


Muncul Dalam Sepahtu Reunion Live, Netizen Puji Tokti Pandai Berlakon

Baru-baru ini, kemunculan penyanyi nombor satu negara Datuk Seri Siti Nurhaliza sebagai tetamu undangan Sepahtu Reunion Live menjadi perhatian ramai.

Namun, siapa sangka Siti Nurhaliza atau lebih mesra disapa Tokti pandai berlakon. Rata-rata netizen memuji Tokti membawakan watak sebagai kakak kepada Jep Sepahtu.

Kata netizen, rata-rata netizen tidak menyangka Tokti yang selalu berada di pentas untuk menghiburkan peminat ada sisi kelakarnya. Turut menyanyi dalam program tersebut, vokal Tokti masih hebat dan berbisa.

Sementara itu, menerusi perkongsian di Instagram Tokti mengatakan dia tidaklah pandai berlakon dan pembabitan itu hanya sekadar suka-suka sahaja.

Dalam pada itu, ramai memuji penampilan Tokti dalam program tersebut cantik manis bertudung bawal dan sopan santun.


Sharifah Sakinah Umum Dah Kahwin

Spekulasi status hubungan Sharifah Sakinah dengan jejaka dari Sweden, Michael Hansen, akhirnya terjawab apabila pelakon itu mengumumkan mereka sudah berkahwin.

Menerusi perkongsian di Instagram semalam, Sakinah berkata dia terpaksa merahsiakan mengenai perkahwinannya itu atas beberapa faktor peribadi.

“Disebabkan ramai bertanya, ya kami sudah berkahwin. Kepada mereka yang hairan kenapa kami tak umumkan perkahwinan kami adalah kerana isu peribadi dan membabitkan agama.

“Kami memilih untuk tidak menghebahkan sebelum ini, tapi sekarang baru kami bersedia untuk kongsi. Tak payah tanya lagi okay. Terima kasih semua,” tulisnya.

Bagaimanapun, menerusi pengumuman itu Sakinah tidak berkongsi lebih lanjut termasuk mengenai tarikh sebenar perkahwinannya itu.

Pada 5 Mac tahun lalu, Sakinah memaklumkan sudah bertunang dengan teman lelakinya yang dikenali sejak 2020. Malah, Sakinah juga memberitahu bakal mendirikan rumah tangga pada Mei tahun berkenaan bersempena tarikh ulang tahun kelahirannya dan Michael.

Terdahulu, Sakinah pernah berkahwin dengan juruterbang, Aliff Adha pada 2015 namun bercerai pada Mei 2020. Hasil perkongsian hidup, mereka dikurniakan seorang cahaya mata perempuan, Anais Adha kini berusia lima tahun.


Netizen Pelik Tengok Muka Fathia Latiff

Selepas sekian lama menyepi, pelakon Fathia Latiff kembali aktif dalam dunia lakonan apabila bergandingan dengan Kamal Adli dalam sebuah filem.

Baru-baru ini Fathia ada memuat naik gambarnya memakai baju kurung hijau sedondon dengan tudung sedang duduk di meja.

Foto tersebut menjadi perhatian ramai apabila ada netizen mengatakan pelik melihat raut wajah pelakon itu yang agak lain dari sebelum ini.

Mungkin cara foto diambil atau pengcahayaan membuatkan raut wajah Fathia berbeza dari sebelum ini. Meskipun wajahnya nampak sedikit kelainan namun Fathia masih kekal cantik.

Diruangan komen, rata-rata netizen menyapa ‘Good mornind’ kepada Fathia, namun ada seorang netizen bertanyakan adakah hanya dia seorang sahaja yang melihat perbezaan pada wajah pelakon itu.

Februari tahun lalu, perkongsian Fathia menjadi perhatian apabila memuat naik video memaparkan dirinya melakukan suntikan filler di wajah. Melihat pada video tersebut, Fathia sedang melakukan rawatan bahagian dagu dengan teknik dicucuk mengunakan gel ke dalam kulit rahang.


Netizen Menyampah Tengok Syatilla Melvin, Adik-Beradik Menari Terkinja-Kinja

Umum mengetahui, pelakon Syatilla Melvin kini sedang hamil anak ketiga. Meskipun sedang berbadan dua namun ia tidak menghalang Syatilla aktif mempromosikan produknya.

Malah, adik beradik pelakon Syatilla sememangnya dikenali ramai, maklumlah semuanya cantik-cantik belaka. Baru-baru ini, Syatilla dilihat ada memuat naik video menari bersama adik beradiknya.

BACA: Pernah Tiga Kali Keguguran, Syatilla Melvin Doa Bayi Dikandung Sihat

A post shared by S Y A T I L L A M E L V I N (@samtilla)

Bagaimanapun, video tersebut menimbulkan rasa kurang senang netizen serta menyifatkan aksi berkenaan terlalu over.

Kata netizen lagi, mereka sepatutnya menunjukkan contoh yang baik serta ada yang mendoakan agar anak dalam kandungan menjadi anak yang baik-baik kelakuannya.

Tidak kurang juga ada yang mengatakan kurang sesuai buat ibu hamil membuat konten sedemikian serta kurang manis buat wanita bertudung.

Namun, ramai yang terhibur dengan gelagat Syatilla bersama adik beradiknya itu dan sudah faham dengan perangai pelakon itu sejak dahulu lagi.


Individu Dedah Azlee Khairi Tipu Tarikh Nikah?

Baru-baru ini, pelakon Azlee Khairi mengesahkan sudah pun berkahwin kali kedua secara rahsia dengan Nurul Hidayah yang juga seorang kru penerbangan pada Januari tahun lalu.

Kisah perkahwinan rahsia Azlee ‘terbongkar’ apabila pelakon itu memuat naik video sambutan hari lahir anaknya, Muhammad Putera Ardanee kini berusia lima bulan di media sosial, beberapa hari lalu.

Menurut Azlee dia memilih untuk merahsiakan mengenai perkahwinannya itu bagi menghormati permintaan isteri tersayang dan keluarga masing masing.

Azlee berkata ini merupakan perkahwinan kedua buat isterinya juga yang turut memiliki seorang cahaya mata dari perkahwinan terdahulu.

Bagaimanapun, seorang individu di Facebook menggunakan nama HasnyAnn Jr Liun dipercayai bekas kakak ipar Hidayah mendakwa tarikh nikah yang diberikan Azlee Khairi itu tidak masuk akal kerana Hidayah baru bercerai pada Disember 2021.

“Hebat sgt statement korang ar..Dah kahwin setahun yg lalu konon..setahun yg lalu ko masih isteri adik aku..bulan Disember 2021 yg lepas baru cerai la bodoh..boleh ke daftar nikah lain?” tulisnya.

Malah, pengguna Facebook itu turut melampirkan keratan sijil kelahiran Muhammad Putera Ardanee apabila ‘dicabar’ Nurul Hidayah.

Diruangan komen, Hidayah memberikan jawapan Muhammad Putera Ardanee merupakan anak Azlee Khairi apabila ditanya bayi itu sebenarnya anak siapa.

Kata salah seorang netizen, jika benar tarikh nikah dan tarikh cerai yang diberikan, bermakna Azlee Khairi telah bermadu selama hampir setahun dengan Muhammad Farish Morish.

Terdahulu, Azlee pernah berkahwin dengan wanita dari Brunei dikenali Dayang Norlelawati Puteh pada 2014 namun jodoh mereka tidak panjang apabila pelakon itu mendakwa sudah bercerai dan dia akhirnya balik ke Malaysia pada November 2019.


Nabila Razali Positif Covid-19 Kali Kedua

Menerusi satu perkongsian di Instagram sebentar tadi, pelakon dan penyanyi Nabila Razali mengesahkan dia sekali lagi dijangkiti Covid-19.

Dalam entri tersebut, Nabila turut memohon maaf serta memaklumkan dia terpaksa menangguh dan membatalkan kerja sepanjang tempoh 10 hari.

BACA: Nabila Razali Lega Suara Makin Pulih, Dah Boleh Makan Pedas

“Assalamualaikum WBT, Dukacitanya saya ingin memaklumkan bahawa saya telah dijangkiti virus #Covid19 buat kali yg ke-2 (Ya, kali kedua) Banyak kerja terpaksa saya tangguh/batal untuk 10 hari mendatang,” tulisnya.

Dalam pada itu, Nabila turut memohon agar mendoakan kesihatannya kembali pulih serta menasihati mereka di luar sana agar sentiasa berwaspada dengan virus berkenaan.


Usop Sah Bergelar Suami Nur Fatihah Dengan Sekali Lafaz

Tahniah diucapkan kepada penyanyi Usop yang selamat diijabkabulkan dengan gadis pilihan hati, Nur Fatihah dengan sekali lafaz pada 10 pagi tadi.

Meluahkan rasa syukur majlis pernikahan berjalan dengan lancar, Usop atau nama sebenarnya Muhammad Saiful Naim mahu menjadi suami yang terbaik buat isterinya, Fatihah.

“Saya juga ingin mengucapkan terima kasih kepada semua ahli keluarga kedua-dua belah pihak serta mereka yang terlibat dalam menjayakan majlis ini.

“Walaupun usia saya boleh dikatakan masih muda, tapi saya harap dapat membimbing dan memegang tanggungjawab ini dengan sebaik mungkin.

“Saya ingin menjadi suami yg terbaik buat Fatihah. Ini adalah janji saya kepada keluarga bagi memastikan ikatan ini terus berkekalan,” katanya.

Majlis akad nikah diadakan secara tertutup di Kompleks Darul Hidayah, Permatang Tok Gelam, 13100 Penaga, Pulau Pinang.

Pada majlis itu, pihak perempuan memberikan sembilan dulang, berbalas tujuh dulang dari pihak lelaki. Pengantin perempuan menerima mas kahwin sebanyak RM3,000 serta seutas gelang tangan sebagai acara batal air sembahyang.


Penat Disamakan Dengan Gadis TikTok, Mia Sara Dikecam Teruk

Semalam, status dimuat naik pelakon Mia Sara di laman Twitter mengundang kecaman apabila meluahkan rasa penat sering disamakan dengan individu lain.

Menerusi entri itu, Mia merasakan pelik apabila netizen sering meletakkan pautan akaunnya pada mana-mana individu yang memakai tudung hitam dan ‘eyeliner'(pembayang mata) sama sepertinya.

“Kenapa setiap wanita yang memakai tudung hitam dan eyeliner kelihatan seperti saya. Saya penat sering dipautkan (tagged) kepada random girls di Tiktok” tulisnya.

Susulan perkongsiannya itu, rata-rata netizen tidak bersetuju dengan status tersebut dan menganggap pelakon tersebut tidak gemar gayanya ditiru orang lain.

Bagaimanapun, memetik BH Online, Mia menjelaskan mengenai kenyataannya itu yang disalah ertikan oleh segelintir pihak serta memohon maaf di atas salah faham yang timbul.

“Ciapan saya tidak jelas disebabkan dalam Bahasa Inggeris dan ramai keliru. Saya buat ciapan itu kerana di TikTok, ramai ‘tag’ saya pada foto gadis bertudung hitam dengan mata bercelak.

“Mereka kata gadis itu cantik seperti Mia Sara. Sesetengah gadis tak suka disamakan. Kenapa mereka tak boleh jadi cantik disebabkan diri sendiri? Saya sokong pendapat itu.

“Bagi saya, masing-masing ada kecantikan sendiri. Itu yang saya mahu sampaikan, bukan menyatakan mereka cantik macam saya. Tetapi orang salah faham ciapan saya,” katanya.

Menurut Mia lagi, niatnya baik hanya untuk menyampaikan perkara positif serta menyebarkan kesedaran namun tidak sangka ada yang salah faham mengenai statusnya itu.

“Ciapan saya tidak lain dan tidak bukan untuk menyebarkan kesedaran bahawa masing-masing cantik dengan cara tersendiri. Bukan sebab dia nampak seperti orang lain.

“Sejujurnya, saya tak sangka ciapan itu boleh tular. Saya berada di kawasan di mana jaringan internet kurang baik. Jadi, selepas kira-kira sembilan jam, baru saya perasan ramai yang membalas ciapan itu secara negatif. Niat saya positif, hendak cakap benda baik,” katanya.


Neelofa Kongsi Foto Bilik Anak, Netizen Teruja Nak Tengok Wajah Bilal

Selamat melahirkan cahaya mata sulung pada 29 Januari lalu, selebriti popular Neelofa akhirnya dibenarkan pulang ke rumah hari ini.

Menerusi Insta Story, Neelofa sempat memuat naik beberapa foto bersedia untuk pulang ke rumah dan foto bilik anaknya yang dilihat dengan tema serba putih.

Gambar itu turut dikongsikan semula oleh akaun rasmi @lofa.page. Rata-rata netizen teruja melihat foto berkenaan dan tidak sabar untuk menatap wajah Muhammad Bilal.

Difahamkan, Neelofa dipercayai menjalani proses berpantang di rumahnya sendiri. Neelofa dilihat turut memuat naik foto memaklumkan sedang mengurut sambil ditemani putera kesayangannya, Bilal.

Neelofa dan Haris mendirikan rumah tangga di sebuah hotel terkemuka di ibu negara pada 27 Mac tahun lalu. Pasangan itu selamat menimang cahaya mata sulung lelaki diberi nama Muhammad Bilal pada 29 Januari lalu.


“Saya Block Sahaja, Tidak Berdendam”

Sebut sahaja nama Ahmad Iqbal Zulkefli, nama usahawan sensasi itu semakin dikenali ramai. Malah, ada sahaja kontroversi terpalit dirinya sejak kebelakangan ini.

Pelbagai kecaman dilemparkan terhadap dirinya, Iqbal berkata dia tidak mempunyai kekuatan untuk melawan dan hanya berserah kepada Allah.

“Saya tiada daya. Hanya berserah kepada Allah SWT. Semakin berkata jujur, semakin saya ditikam. Hinggakan kandungan media sosial berbentuk hiburan juga dianggap serius,” katanya.

Bagaimanapun, Iqbal berkata dia tidak pernah terasa hati ataupun berdendam dengan kata-kata negatif dilemparkan netizen terhadapnya.

“Tetapi dengan netizen, saya tidak pernah ambil pusing. Jika keterlaluan, saya sekat sahaja tetapi tidak berdendam,” tulisnya.

Dalam perkongsian lain, Iqbal menjawab pertanyaan netizen bahawa dia menghafal ayat al-Quran ketika zaman persekolahan dan merupakan pelajar di sebuah maahad di Pasir Mas, Kelantan.

“Wajib hafal sebab saya sekolah Maahad Muhammadi. Kalau tak hafal, tidak lulus peperiksaan,” katanya.

Baru-baru ini, perkongsian Iqbal menjadi perhatian apabila memuat naik foto dan video bersama seorang gadis merupakan penyanyi dari Indonesia, Indah Nevertari.

Iqbal mengakui selesa berkawan dengan gadis berkenaan namun tidak mahu tergesa-gesa bercinta kerana mahu bersahabat terlebih dahulu.


Netizen Samakan Wajah Fazley Yaakob Dengan Zayn Malik

Baru-baru ini, penyanyi dan cef selebriti popular, Datuk Fazley Yaakob ada memuat naik gambar mencuba aplikasi untuk menyunting foto wajahnya.

Menurut Fazley, wajahnya sukar untuk ditumbungi janggut dan jambang serta menyunting bahagian hidung ditindik untuk melihat hasil berbeza.

BACA: Suka Cari Publisiti Murahan, Fazley Yaakob Hilang Hormat Terhadap DSV

“Pemberitahuan, ini hanya percubaan pengunaan aplikasi.. muka saya susah tumbuh janggut dan saya tak tindik hidung ok?!

“Hahaha anyways, pagi-pagi ni dah ada followers tanya, kenapa saya tak pernah simpan jambang tebal. Jawapannya, sebab memang jambang tak tumbuh tempat lain melainkan janggut sejemput bawah dagu tu!” tulisnya.

Dalam pada itu, Fazley berkata dia berketurunan Jawa, Minang dan Pakistan, namun tidak cukup genetik arwah bapanya yang boleh berjambang penuh.

Perkongsian Fazley itu mendapat pelbagai reaksi daripada netizen yang memuji wajahnya dikatakan seiras penyanyi antarabangsa Zayn Malik.

Malah, ada yang memuji wajah kacak Fazley seperti hero Hindustan dan ketampanan penyanyi itu mengalahkan Shah Rukh Khan.


Iman Troye Dedah Pernah Dibuli, Tak Ada Kawan Di Sekolah

Dilihat sentiasa ceria, siapa sangka penyanyi remaja popular, Iman Troye mendedahkan pernah dibuli ketika di bangku sekolah.

Meskipun bergelut dengan pelbagai hal sehingga melibatkan emosi, namun ia tidak menghalang Iman untuk mendapat keputusan cemerlang dalam SPM dan sijil dekan di universiti.

BACA: Iman Troye Minta Izin Ibu Sebelum Beli Beg Tangan Mahal

“Waktu sekolah saya dulu tak indah sebenarnya. Saya pernah dibuli di sekolah. Memang tak ada kawan sangat. Tapi saya tak jadikan hal itu sebagai hal melemahkan semangat belajar.

“Jumpa kawan di sekolah baru, saya wujudkan kitaran positif yang betul dan mengajak kita untuk belajar. Saya tekad untuk berjaya. Pada akhirnya ia juga berbalik soal rezeki serta restu ibu bapa,” katanya.

Bergelar mahasiswi diploma dalam bidang muzik di Universiti Teknologi Mara (UiTM) itu menjelaskan, dia berusaha sebaik mungkin untuk membahagikan masa antara pekerjaan dan pelajaran. Kata Iman lagi, dia sentiasa cuba untuk memujuk diri belajar atau melakukan hal yang diminati.

“Kegembiraan itu pilihan, jadi lakukanlah perkara yang disukai dan diminati. Jangan beri pendapat selagi tidak diminta atau ditanya. Berkawan dengan individu yang mempunyai minat sama,” katanya.


Isteri Caprice Pernah Hilang Kepercayaan Terhadap Lelaki

Menerusi satu perkongsian di Instagram, isteri kepada penyanyi rap Caprice iaitu Farra Inalis berkata dia pernah hilang kepercayaan terhadap lelaki.

Namun, Farra berkata seakan tidak percaya apabila dikurniakan nikmat untuk berkeluarga semula apatah lagi sebelum ini berdepan kegagalan rumah tangga.

BACA: Caprice Pening, Minta Tips Netizen Macam Mana Nak Kata ‘Tidak’ Pada Anak

“Tak pernah terfikir saya akan merasai detik dan perasaan sesempurna ini. Masya-Allah. Indahnya keluarga kecil saya ini.

“Jujur saya beritahu, saya hilang kepercayaan terhadap lelaki. Saya mudah timbul rasa benci.Nak kata trauma, tak juga. Mungkin sebab terlalu banyak benda pahit yang saya lalui dan pendam sendiri.

“Terlalu berdikari sampai saya fikir memang tak diperlukan lelaki dalam hidup. Ketika itulah, sebab tengah marah kan,” katanya.

Dalam pada itu, Farra berkata lukanya terubat selepas bertemu dengan Caprice serta meluahkan rasa syukur dikurniakan suami yang penyayang dan bertanggungjawab.

“Alhamdulillah, segala luka itu terubat dengan adanya insan yang bergelar suami harini, seorang penyayang, bertanggungjawab dan selalu bagi semangat bila saya rasa sedih.

“Bab adik memang tak boleh komen langsung. Dia jaga sepenuhnya macam anak sendiri. Terima kasih untuk segalanya cinta syurgaku,” katanya.

Caprice selamat mendirikan rumah tangga dengan Farra Inalis Hussni yang merupakan seorang ibu tunggal anak satu pada 15 November tahun lalu.


Muka Cengkung Sejak Hamil, Mira Filzah Dikecam

Januari lalu, pelakon dan pengacara Mira Filzah mengumumkan dirinya kini hamil cahaya mata sulung dan usia kandungan kini sudah mencecah enam bulan.

Mira mengakui dia dihujani dengan komen negatif daripada netizen mengenai perubahan fizikalnya kerana wajahnya yang cengkung dan badannya kelihatan kurus sejak beberapa bulan lalu.

“Soalan tentang hal ini sangat banyak. Saya juga menerima banyak komen negatif disebabkan bentuk wajah yang cengkung.

“Banyak juga saya terima komen sebegitu sejak beberapa bulan lalu. Sesetengah orang juga agak kasar,” katanya.

Menjawab soalan netizen di Insta Story, Mira berkata perubahan bentuk fizikalnya yang kurus bukan disebabkan alahan malah dia tidak langsung mengawal pemakanan.

“Hendak kata makan dalam kuantiti sedikit rasanya saya nikmati macam-macam makanan. Saya juga tidak kawal langsung tetapi mungkin disebabkan perubahan badan,” katanya.

Dalam pada itu, Mira berkongsikan dia juga kurang gemar untuk beraksi di hadapan kamera sejak berbadan dua.

“Ya, saya kurang suka bergambar sejak beberapa bulan lalu. Setiap kali hendak senyum, rasa sangat janggal. Instagram merupakan ruangan saya bekerja dan akan mengurangkan perkongsian peribadi serta keluarga,” katanya.


DSV Punya Pasal, Cik B Pula Yang Kena Kecam

Baru-baru ini hangat diperkatakan mengenai jutawan kosmetik Datuk Seri Vida yang dikecam teruk susulan kontroversi didakwa menggelar penyanyi terkenal, Anuar Zain sebagai gay.

Meskipun sudah membuat permohonann maaf secara terbuka, namun isu itu masih lagi menjadi bualan ramai. Malah, anaknya, Cik B turut menjadi mangsa kecaman netizen.

Memetik Kosmo Online, hasil tinjauan di ruangan komen Instagram Cik B, ramai yang meluahkan rasa marah dan geram terhadap ibunya.

Tidak kurang juga, ada yang meminta Cik B supaya menasihati ibunya supaya tidak boleh mengeluarkan sebarang kenyataan kerana bimbang boleh merosakkan reputasinya.

Meskipun banyak komen negatif, namun ada segelintir netizen meminta supaya berhenti mengecam Cik B atas kesalahan ibunya.

“Tenang semua, ibunya yang buat salah, hentamlah Vida. Cik B masih remaja dan perkara ini boleh jejaskan mentalnya,” kata seorang pengguna Instagram.

‘Kenapa anda semua memalukan dia? Mak dia yang salah tetapi mengapa Cik B perlu bertanggungjawab dan tanggung silap ibunya? Jadi, apa beza anda semua dengan Vida?” komen seorang lagi netizen.

Terdahulu, Vida mengakui mungkin terlepas kata serta Vida memohon maaf kepada semua pihak yang terguris hati dengan video tersebut termasuk keluarga Anuar.


Kongsi Foto Maryam, Netizen Minta Fizo Omar Berhati-Hati

Baru-baru ini hangat diperkatakan mengenai percutian pelakon Fizo Omar apabila tular gambar anaknya Wan Maryan dilihat berseorangan di sebuah taman tema.

Bagaimanapun, Fizo menafikan dakwaan dia mengabaikan anaknya serta menyifatkan dakwaan tersebut tidak masuk akal. Katanya lagi,  dia tidak akan mengabaikan anaknya apatah lagi Maryam sememangnya rapat dengannya.

BACA: “Tak Logik Kalau Saya Tinggalkan Anak Seorang Diri” – Fizo Omar

Terbaru, Fizo dilihat ada memuat naik gambar di Facebook bersama ibu, isterinya, Fazeera Nazri dan anak perempuannya.

Foto tersebut turut disertakan dengan kapsyen ringkas emoji love dan tarikh 2.2.22. Difahamkan, Fizo sekeluarga berada di sebuah restoran di Bentong, Pahang.

Perkongsiannya itu mendapat pelbagai reaksi daripada netizen yang meninggalkan komen meminta pelakon itu supaya lebih berhati-hati.

Malah, ada yang meminta supaya pastikan Maryam tidak berseorangan kerana ada banyak mata-mata yang memerhati dan bimbang jika isu sama berulang.

Terdahulu, Mawar Karim ada memuat naik perkongsian di Insta Story memberi bayangan percutian anaknya bersama Fizo tidak seindah seperti ditayang di media sosial.

Malah, Mawar turut kecewa apabila anaknya itu menyebut perkataan sad (sedih) selepas pulang bercuti dengan bapanya.


Madu Hadiahkan Set Gelang Berlian, Zarina Zainuddin Segan Nak Pakai

Hampir 28 tahun hidup bermadu, baru-baru ini pelakon Zarina Zainuddin memuat naik perkongsian dimana madunya ada menghadiahkan set gelang bertatahkan berlian.

Menerusi entri di Instagram, Zarina berkata dia menerima gelang tersebut sempena hari kelahirannya dua tahun lalu. Mengucapkan terima kasih kepada madunya di atas hadiah itu, Zarina berkata dia terlalu sayang untuk memotong gelang berkenaan.

BACA: Zarina Zainuddin Dedah Suami Nyaris Ditembak Arwah Bapa Isteri Pertama

“Terima kasih maduku Datin Sri Noorhasimah bagi hadiah set berlian. Sebenarnya gelang ni dah lama dah saya dapat masa birthday saya 2 tahun lepas.

“Saya sayang nak potong. Saya simpan lama-lama, suami saya kata tak baik simpan lama-lama kakak dah bagi tu pakailah,” katanya.

Kata Zarina lebihan potongan gelang tersebut dijadikan sebagai cincin. Ujarnya lagi, dia tidak gemar memakai barang kemas dan lebih suka memakai jam jam tangan. Namun hanya akan memakai barang kemas jika ada acara majlis sahaja.

“Saya ni bukan jenis suka barang kemas. Saya rimas lagipun tangan dah berkedut kulit gelap pakai pun segan. Saya pakai bila semalam ada function tu je. Kalau jam saya suka.

“Terima kasih Datin Sri barang mahal-mahal ni takut nak pakai. Madu saya cantik kulit putih melepak pakai barang kemas pun nampak manis. Saya bila pakai syok sendiri je,” katanya.

Sebelum ini, Zarina mendedahkan dia sangat menyanjungi dan sangat kasihkan madunya, Datin Seri Noorhasimah Mohd Noor yang banyak mengajar dan membimbingnya ke jalan yang benar.


Isteri Lega Aliff Syukri Dah Berubah, Lebih Dengar Cakap

Baru-baru ini, jutawan kosmetik Datuk Seri Aliff Syukri berkata mahu mengurangkan kontroversi dan gimik murahan di media sosial.

Niat Aliff itu mendapat sokongan daripada isterinya, Datin Seri Nur Shahida yang meluahkan rasa syukur dengan perubahan itu dan suaminya kini lebih mendengar nasihat.

“Sejujurnya saya suka sebab nampak banyak perubahan pada dirinya..dia lebih cool, dengar cakap dan iktu nasihat saya. Kalau dahulu nasihat juga tapi dia tak nak dengar.

“Contohnya kita cakap jangan buat lagu tapi dia buat juga. Sekarang ini kalau ada orang suruh komen sesuatu itu di media sosial, saya cakap jangan campur hal orang, dia akan okay. Apa yang saya nampak kebelakangan ini dia lebih mendengar cakap dan menerima pendapat kita,” katanya.

Kata Shahida lagi, dia juga turut menasihati suaminya untuk tidak mengulas berang isu membabitkan orang lain di media sosial.

“Apabila ada isu membabitkan rakan-rakan atau orang lain, kita tak nak beri komen atau campur hal mereka kerana takut termakan diri.

“Hari ini hari mereka, mungkin esok hari kita. Benda ni berputar, jadi saya rasa cukuplah kita tahu urusan keluarga kita sahaja, sebab kita pun tak tahu hujung pangkal sesuatu isu, bimbang jadi fitnah.

“Hidup kita ni macam roda, ada masa di atas dan ada masa di bawah, takkan dah jatuh baru nak sedar, jadi lebih baik ambil langkah awal. Kami pun dah nak masuk umur 40 tahun,” katanya.


Aishah Menangis Diceraikan Talak Satu Melalui WhatsApp

Rumah tangga penyanyi Aishah sampai ke titik noktah apabila mengesahkan sudah pun bercerai dengan bekas suaminya penghujung tahun lalu.

Aishah berkata bekas suaminya menceraikannya dengan talak satu melalui aplikasi WhatsApp pada 25 Disember lalu dan mengakui menangis apabila membaca mesej tersebut.

“Segala-galanya sudah selesai apabila saya diceraikan talak satu menerusi mesej pada 25 Disember lalu. Bohonglah, jika saya tidak bersedih dengan pengakhiran yang berlaku. Saya bukannya robot. Saya menangis sebaik sahaja membaca mesej yang dikirimkan.

“Namun, saya akur dengan ketentuan takdir. Walau apapun yang berlaku, hidup harus diteruskan,” katanya.

Meskipun kembali hidup bersendirian, Aishah berkata ia bukan perkara baru baginya kerana dua anak lelakinya masih bersama sebagai sumber kekuatan dan hidupnya kini hanya untuk anak-anaknya.

“Ini bukan perkara baharu buat saya. Lagipun, saya pernah melalui pengalaman sama sebelum ini. Masa itu, anak-anak masih kecil lagi. Masih terbayang apabila saya terpaksa mengangkut anak-anak bersama ketika bekerja kerana tiada siapa dapat menjaga mereka.

“Sekarang, anak-anak sudah dewasa dan menjadi tempat untuk saya bergantung harap. Hidup saya kini hanyalah untuk anak-anak,” katanya.

Pada November lalu, Aishah mendedahkan sudah tidak lagi tinggal sebumbung dengan bekas suami selepas lima tahun mendirikan rumah tangga.


Raja Ilya Hampir Hilang Nyawa Gara-Gara Rawatan Besarkan Punggung

Pelakon Raja Ilya mendedahkan nyawanya hampir melayang apabila menjadi mangsa doktor estetik palsu selepas membuat suntikan ‘filler’ pada punggungnya sekitar 2008 hingga 2009.

Menurut Raja Ilya, ketika itu dia masih naif dan berdepan diskriminasi dikatakan tiada aset seperti punggung ketika menghadiri uji bakat filem Tamil di India.

“Penerbit menyatakan saya tiada aset seperti punggung besar. Saya menangis kerana merasakan ia adalah diskriminasi. Saya berputus asa dan kemudian menyambung kerja sepenuh masa di Malaysia Airlines (MAS).

“Apabila saya berkongsi cerita ini dengan rakan jurusolek, dia menyarankan membuat punggung dan memperkenalkan kepada seorang doktor,” katanya.

Kata Raja Ilya lagi, dia mengumpul duit sehingga RM8,000 untuk membuat suntikan ‘filler’ pada punggung dan yakin dengan doktor berkenaan selepas menunjukkan gambar artis yang pernah melakukan rawatan sama.

“Apabila diberikan suntikan ‘filler’, saya mula pening, kemudian dicucuk dengan beratus suntikan. Disebabkan terlalu pening, saya tak ingat apa-apa. Saya disuruh balik, kemudian datang beberapa hari untuk menyempurnakan proses rawatan.

“Saya pergi semula beberapa minggu kemudian dan baru sedar melakukan kesilapan besar. Saya kelihatan sangat buruk, macam tempayan,” katanya.

Ujarnya, dia menerima khabar mengejutkan apabila da seorang wanita VIP meninggal dunia selepas membuat suntikan dengan doktor palsu berkenaan. Akibat daripada suntikan itu, Raja Ilya berkata dia mengalami kesan sampingan pada 2015 selepas dimasukkan ke hospital selama berminggu-minggu.

“Ketika itu, saya digigit kucing dan memutuskan ke klinik untuk mengambil vaksin. Ketika itulah, segalanya terbongkar dan saya hampir mati.

“Selepas tiga hari mengambil vaksin, saya sakit dan timbul ketulan seluruh badan. Saya tidak boleh berjalan dan bernafas.

“Saya dimasukkan ke hospital swasta dan tahap kesihatan merudum apabila tekanan darah menurun. Saya dipindahkan ke unit rawatan rapi (ICU) sebuah hospital kerajaan.

“Saya sedih doktor tidak tahu nak buat apa kerana ingatkan saya mempunyai penyakit pelik. Saya akhirnya dimasukkan ke wad pengasingan bakteria berbahaya selama berminggu-minggu,” katanya.

Ujarnya lagi, selepas ujia dibuat barulah dia tahu ianya adalah minyak silikon dan selepas dua tahun dia melakukan rawatan membuang minyak silikon sebanyak mungkin. Namun, sehingga kini masih ada ketulan yang tinggal kerana tidak boleh dibuang.

“Sebab kebanyakan minyak silikon sudah melekat dengan otot, organ dan tulang belakang. Jika mahu membuangnya saya berdepan risiko lumpuh sebab ia berada sekeliling saraf tunjang.

“Jadi, doktor melakukan prosedur yang mana tidak semuanya boleh dikeluarkan. Semua ketulan kelihatan sama dapat dikeluarkan, manakala, ketulan dekat organ, tidak boleh. Memang sedih saya kena hidup dengan ketulan sana sini sehingga sekarang,” katanya.

Sebelum ini, Raja Ilya meluahkan rasa berang berhubung kes kematian seorang lelaki yang menerima suntikan membesarkan otot punggung namun ianya diklasifikasikan sebagai mati mengejut.


Baru 16 Tahun, Anak Jamal Abdillah Dah Jadi Tauke Kedai Makan

Siapa sangka baru sahaja berusia 16 tahun, anak penghibur terkenal, Datuk Jamal Abdillah iaitu Zaki Yamani kini mengusahakan kedai makan.

Zaki berkata ada segelintir rakan sekolah tidak percaya, namun dia tidak kisah mereka mahu percaya atau tidak kerana paling utama dia mahu berusaha mencari rezeki bersama ibunya.

“Hampir lima bulan, saya mengusahakan bisnes kedai makan dikenali Ngopi Dulu Yop yang lokasinya di Kajang, Selangor. Saya dan ibu berganding bahu menjalankan perniagaan ini.

“Segalanya bermula kerana Covid-19 yang mana karier seni saya agak terjejas apabila tiada tawaran ‘show’ menyanyi dan pada masa sama berdepan dengan Perintah Kawalan Pergerakan (PKP).

“Saya dan ibu kena berfikir bagaimana nak menjana pendapatan kami kerana terikat komitmen seperti bayaran sewa rumah, bil elektik dan air serta saya juga masih bersekolah. Jadi, semua ini perlu pembelanjaan,” katanya.

Zaki berkata ibunya yang memberikan idea untuk menjalankan bisnes makanan dan minuman dan tidak sangka perniagaannya itu mendapat sambutan.

“Walaupun harus bahagi masa antara bisnes dan belajar, saya tak nafikan ada rasa penat juga. Tapi, kedai saya beroperasi setiap hari dari jam 3 petang hingga 11 malam. Jadi, masa saya memang banyak berada di kedai.

“Tambah lagi, di kedai saya jadi barista yang buat air, selain sibuk juga melayan ‘order’ pelanggan. Apapun, saya gembira kerana ibu sentiasa ada bersama,” katanya.

Kata Zaki lagi, menu makanan di kedainya diinspirasikan dari Korea disediakan berserta minuman berasaskan kopi dengan harga berpatutan.

Meskipun masih baru lagi dalam dunia perniagaan, Zaki berkata dia kini merancang untuk membuka satu cawangan kios baharu di Shah Alam selain sekarang beroperasi di Kajang dan Setapak, Kuala Lumpur.


Talita Menangis Di Kubur Siti Sarah Buat Ramai Sebak

Baru-baru ini perkongsian Shuib Sepahtu menjadi perhatian apabila menziarahi pusara arwah isteri tercinta, Allahyarham Siti Sarah Raisuddin bersama anak-anaknya.

Meskipun sudah lebih lima bulan pemergian arwah Siti Sarah, anak perempuannya Dzahira Talita menangis ketika menziarahi pusara ibunya.

Dapat dilihat Talita menangis dan mengesat air matanya kerana rindukan arwah ibunya sambil dipeluk oleh Shuib yang memujuknya anak perempuannya itu.

Perkongsian Shuib itu mendapat pelbagai reaksi daripada netizen yang turut tidak dapat menahan sebak melihat kanak-kanak itu menangis.

Katanya, anak-anak pasti akan lebih merasai kehilangan ibu mereka serta bersimpati kepada mereka yang sudah kehilangan ibu di usia kecil.

Terdahulu, Allahyarham Siti Sarah meninggal dunia di Pusat Perubatan Universiti Kebangsaan Malaysia (PPUKM) Kuala Lumpur pada 9 Ogos tahun lalu akibat Covid-19. Beberapa hari sebelum itu, arwah selamat melahirkan anak keempat secara tidak sedar.


Norlia Ghani Dikutuk, Dah Tua Masih Gedik Nak Berlakon

Dikatakan gedik oleh seorang pelakon wanita kerana masih mahu berlakon walaupun sudah tua, pelakon veteran Norlia Ghani menganggap individu tersebut kurang ajar.

Pelakon berusia 73 tahun itu turut mempersoalkan dia tidak mengganggu sesiapa serta tidak faham mengapa dia dikatakan gedik.

BACA: Wajah & Penampilan Dipersenda Di Twitter, Norlia Ghani Tak Ambil Hati

“Saya anggap dia kurang ajar. Ibu bapa dia tak ajar hormatkan orang tua. Dah katanya, kita tua dan saya tak marah pun sebab umur sekarang sudah 73 tahun. Tapi dia kata, ‘gedik’ kenapa?

“Saya ada ganggu dia ke, suami atau anak dia ke? Kenapa tiba-tiba kata ‘gedik’ dan orang tua macam saya pula dipilih. Pada hal, ada orang lain yang ‘gedik’ dan lebih daripada ‘gedik’ pun ada. Tapi, kenapa tak cakap macam itu?,” katanya.

Enggan mendedahkan identiti pelakon wanita yang bertudung labuh itu, Norlia berkata dia tidak mahu memanjangkan cerita kerana pada usianya kini tidak sesuai terkiat dengan kontroversi.

“Apapun, bila kita dengar perkataan ‘gedik’ itu, dalam bahasa kasarnya gatal. Kalau kata saya gatal itu pasal apa, saya ada ganggu suami dia ke? Saya sebenarnya malas nak layan perkara-perkara macam ini.

“Tapi pada saya, dia itu orangnya kurang ajar. Dah tak ada topik nak keluar, dia buat benda-benda macam ini. Biarkanlah sebab saya pun dah biasa. Sudah lebih 50 tahun saya berlakon dan macam-macam orang cakap saya,” katanya.

Masih gigih lagi ‘shooting’ drama, Norlia meluahkan rasa syukur dengan rezeki diberikan dan menjadikannya lebih bersemangat kerana mampu lagi berlakon.

Ditanya dari mana dia tahu mengenai tohmahan terhadap dirinya itu, Norlia berkata perkara itu dikongsi di media sosial namun dia tidak mahu panjangkan lagi cerita.

“Lainlah kalau cakap berdepan dengan kita, tahulah nasib dia. Kalau dia kata depan saya ‘gedik’, paling-paling penampar yang dia dapat,” katanya.


“Tak Nak Ibu Tiri, Nanti Perempuan Tu Minta Duit Daddy”

Baru-baru ini video dikongsikan di Instagram Allahyarham Siti Sarah menjadi perhatian ramai apabila memaparkan tetalah anak ketiga pelawak Shuib Sepahtu iaitu Ariq Matin.

Menerusi video tersebut, kanak-kanak berusia enam tahun itu ditanya mengenai sebab mengapa dia tidak mahu mempunyai ibu tiri.

“Kenapa tak nak ibu tiri lagi? Jawapan Matin. Korang rasa macam mana ni? Tak tau nak jawap apa,” tulis kapsyen video tersebut.

Jawapan diberikan Matin ternyata mengejutkan ramai apabila dia memberitahu ianya pembaziran serta mengatakan ibu tiri akan mengikis wang bapanya dan akhirnya mereka akan jatuh miskin.

“Bazir… nak tahu kenapa? Nanti perempuan tu minta duit dekat daddy! Nanti kita jadi miskin,” katanya.

Video tersebut mendapat pelbagai reaksi daripada netizen yang terhibur dengan jawapan diberikan oleh kanak-kanak itu yang disifatkan jujur dan bijak.

Malah, netizen berkata kanak-kanak tidak reti menipu dan mengagumi anak Shuib itu sudah memandang jauh mengenai perkara itu.

Terdahulu, Shuib mengakui sedang mengenali wanita lain. Bagaimanapun, Shuib berkata hubungan itu masih terlalu awal dan dalam fasa berkawan serta menyerahkan soal jodoh kepada Allah.


Beli RM7.5 Juta, Sajat Mahu Jual Banglo RM9.5 Juta

Selepas beberapa aset berjaya dijual sebelum ini, usahawan sensasi Sajat atau nama sebenarnya Muhammad Sajjad Kamaruz Zaman mahu melelong banglo miliknya yang terletak di Kota Damansara itu.

Menerusi Instagram miliknya, Sajat turut memuat naik iklan rumah tersebut yang mahu dijual dengan harga RM9.5 juta.

BACA: Pembida Harta Sajat Hilangkan Diri, Netizen Dakwa Rupanya PA Aliff Syukri?

Kata Sajat lagi, dia turut mengalukan-alukan pihak yang berminat untuk membeli dan harga boleh dikurangkan bergantung kepada budi bicara pihaknya.

Malah pembeli juga akan ditawarkan pendaftaran percuma selain syarat dan terma boleh dirunding bagi memastikan aset tersebut dijual. Bagaimanapun, tarikh lelongan banglo mewah miliknya itu belum diputuskan lagi.

Sajat membeli banglo milik usahawan kosmetik, Datuk Seri Aliff Syukri Kamaruddin dengan harga RM7.5juta pada tahun 2017.

Terdahulu, Mahkamah Tinggi Shah Alam membenarkan harta miliknya disita selepas membayar pampasan kepada bekas stokis utama, OWA Resources yang menuntut pampasan RM200,000.


Zarina Anjoulie Bengang Pelanggan Restoran Ibu Selamba Masuk Rumah

Perkongsian pelakon sensasi, Zarina Anjoulie menjadi perhatian ramai meluahkan rasa geram dengan segelintir pelanggan restoran ibunya yang berani masuk ke rumahnya tanpa kebenaran.

Menerusi perkongsian itu, Zarina berkata meskipun sudah beberapa kali memberi nasihat namun mereka seolah-olah tidak faham bahasa.

“Aku tak faham manusia ni dah makan kat kedai mak aku pastu nak jalan-jalan masuk sampai rumah aku. Orang berkemban ni ha kat rumah, kau bawa anak-beranak kau. Believe it or not, ada yang sampai masuk rumah duduk buat macam rumah sendiri,” katanya.

Kata Zarina lagi, dia sudah bercakap secara baik sebanyak empat kali namun mereka enggan untuk beredar sehingga tiada privasi di rumah sendiri.

Perkongsian Zarina itu mendapat pelbagai reaksi dikalangan netizen yang berharap pelanggan restoran ibunya supaya menghormati ruang privasi orang lain.

Untuk pengetahuan anda, ibu Zarina iaitu Norzaini Abdul Hamid adalah seorang cef terkenal dan turut memiliki sebuah restoran iaitu Aunty Aini’s Garden Cafe di Nilai, Negeri Sembilan.


Azlee Khairi Akui Sudah Berkahwin Kali Kedua

Selepas setahun mendirikan rumah tangga, pelakon Azlee Khairi akhirnya mengesahkan dia sudah pun berkahwin kali kedua secara rahsia pada Januari tahun lalu.

Kisah perkahwinan rahsia Azlee ‘terbongkar’ apabila pelakon itu memuat naik video sambutan hari lahir anaknya di media sosial, beberapa hari lalu.

Meluahkan rasa syukur dipertemukan jodoh dengan isterinya Dhiya juga seorang kru penerbangan, Azlee berkata ini merupakan perkahwinan kedua buat isterinya juga yang turut memiliki seorang cahaya mata dari perkahwinan terdahulu.

“Saya dah selamat bernikah kali kedua pada Januari tahun lalu. Alhamdulillah, saya bertemu jodoh dengan wanita yang boleh terima diri saya seadanya dan kami sudah pun menimang cahaya mata.

“Menerusi perkahwinan kami, alhamdulilah Allah kurniakan seorang bayi lelaki yang kini berusia lima bulan. Syukur kehidupan berkeluarga saya sudah lengkap dengan kehadiran isteri dan anak-anak,” katanya.

Menurut Azlee dia memilih untuk merahsiakan mengenai perkahwinannya itu bagi menghormati permintaan isteri tersayang dan keluarga masing masing. Tambahnya lagi, majlis pernikahan mereka diadakan secara atas talian sahaja.

“Kami bernikah dalam majlis diadakan secara atas talian (online) dan sederhana pada Januari, tahun lalu. Ia dibuat pun hanya membabitkan ahli keluarga serta sanak saudara dari kedua belah pihak kami saja.

“Apapun, dengan penjelasan ini diharap agar spekulasi yang timbul berakhir. Saya juga tak boleh berkongsi butiran tepat mengenai isteri kerana dia tak gemar dan menyenanginya,” katanya.

Terdahulu, Azlee pernah berkahwin dengan wanita dari Brunei dikenali Dayang Norlelawati Puteh pada 2014 namun jodoh mereka tidak panjang apabila pelakon itu mendakwa sudah bercerai dan dia akhirnya balik ke Malaysia pada November 2019.


Intan Ladyana Selamat Lahirkan Bayi Perempuan

Tahniah di ucapkan buat pasangan selebriti Intan Ladyana dan Harris Alif yang selamat menimang cahaya mata sulung pada pukul 11.40 malam tadi.

Berkongsikan berita gembira itu di Instagram miliknya, Intan meluahkan rasa syukur serta memaklumkan dia selamat melahirkan anak perempuan.

BACA: Harris Alif Nak Ikut Masuk Sekali, Teringin Nak Tengok Intan Ladyana Bersalin

“Alhamdulillah, semuanya berjalan lancar malam tadi. Bayi perempuan kami selamat dilahirkan pada pukul 11.40 malam pada 31 Januari 2022,” tulisnya.

Menerusi entri itu, Intan turut memuat naik gambat bersama suami dan anak perempuan mereka namun tidak didedahkan wajahnya.

Perkongsiannya itu mendapat pelbagai reaksi daripada rakan artis dan netizen yang tidak melepaskan mengucapkan tahniah buat pasangan itu.

Terdahulu, Intan mendirikan rumah tangga dengan pelakon Harris Alif pada 4 Februari 2021. Kisah pasangan itu menjadi bualan kerana perbezaan usia 17 tahun.


Raja Ilya Mahu Besarkan Anak Cara India & Melayu

Meskipun sudah beberapa tahun berhijrah ke Perth Australia selepas berkahwin dengan Trent Garret, cara hidup Asia dalam diri pelakon Raja Ilya masih utuh.

Baru-baru ini, pelakon itu ada berkongsikan video memaparkan dia dan suami sedang mempersiapkan menu jamuan sempena Indian Day.

BACA: Ada Adegan Bogel, Raja Ilya Tolak Tawaran Berlakon Siri Netflix

Pelbagai juadah disediakan termasuk hidangan nasi biryani. Namun, apa yang mengejutkan Trent apabila isteri menggunakan tangan untuk menikmati hidangan tersebut. Kata Ilya lagi, dia akan meneruskan tradisi dengan mengajar anaknya untuk makan menggunakan tangan.

“Makan pakai tangan dan suap pakai tangan! Terkejut trent Mereka tahu tahu nikmat suap pakai tangan ni lain macam.

“Ada baby nanti nak kene ajar pakai tangan, teruskan tradisi, lantak laa orang nak kata “ewwww” ke apa,” tulisnya.

Dalam pada itu, Raja Ilya berkata ketika dia membesar suasana persekitarannya lebih kepada tradisi India daripada Melayu dan disebabkan itu keluarganya fasih bahasa Tamil.

“Honestly Ilya grew up as a kid more to Indian then Melayu tau. sebab surrounding and culture, not only that my mum side memang kuat darah Malyalamnya. Tok nenek semua fasih Tamil , Hindi & malayalam.

“Jadi terikut ikut sampai sekrang ni. I just Love the tradition & culture and without doubt kitorang akan ajar our children the same, tradition Melayu & India kasi mix and Kkeep it run in the family. Tak mahu seratu peratus mat saleh sangat,” tulisnya.

Terdahulu, Raja Ilya mendirikan rumah tangga dengan Trent Garret dari Australia pada 23 Disember 2018.


Norreen Iman Beli Toyota Alphard, Netizen Rasa Sebak

Personaliti media sosial dan pelakon Norreen Iman berkongsikan berita gembira apabila berjaya memiliki kereta mewah Toyota Alphard.

Menerusi perkongsian di Instagram, Norreen meluahkan rasa syukur di atas rezeki diberikan. Katanya, dia memilih kenderaan jenis MPV itu untuk kemudahan keluarga dan anaknya juga semakin membesar.

BACA: Tak Sengaja Makan Pork Belly, Norreen Bengang Netizen Sibuk Tanya Sedap Ke Tak

“Bermula dengan motosikal, kemudian dua tahun menggunakan kereta sewa dan selepas itu saya beli X70. Tapi, apabila anak-anak semakin membesar, rasa sempit pula,” katanya.

Perkongsian Norreen itu mendapat pelbagai reaksi daripada netizen yang turut berbangga dengan pencapaiannya itu. Malah, ada yang turut sebak kerana sudah mengikuti Norreen sejak dia duduk rumah flat lagi.

Sementara itu ramai tidak melepaskan peluang untuk mengucapkan tahniah serta mendoakan Norreen terus berjaya.


Ambil Ubat Antikemurungan, Janna Nick Terpaksa Perlahan Kerjaya Seni

Umum mengetahui sebelum ini pelakon dan pengacara Janna Nick mendedahkan dia menghidap penyakit bipolar dan masih lagi menjalani rawatan dengan pakar sakit jiwa.

Kata Janna lagi, dia membuat keputusan untuk mempertahankan kerjaya seninya tahun ini berikutan pengambilan ubat antikemurungan yang disaran oleh doktor. Tambahnya, pengambilan ubat itu membuatkan dirinya kurang beremosi namun dia tetap aktif bekerja di belakang tabir.

BACA: Asyik Berkepit Dengan Janna Nick, Dini Schatzmaan Didakwa Tak Ada Job

“Saya pernah berkongsi mengenai ubat anti kemurungan yang buatkan saya kurang beremosi. Tapi saya berhenti ambil seketika sebab nak menjiwai watak untuk sesebuah naskah.

“Tugas sebagai pelakon memerlukan saya untuk mendalami watak yang diberikan sepenuh perasaan. Jadi kalau saya ambil ubat itu, saya tak dapat berlakon dengan baik.

“Sebab itu juga saya kini memilih untuk perlahankan kerjaya seni tapi bergerak aktif di belakang tabir,” katanya.

Dalam pada itu, Janna berkata dia menyedari masih ada segelintir pihak menjadikan penyakit mental sebagai perkara yang kelakar.

“Saya tahu ada pihak yang menanggapp perkara ini sebagai bahan jenaka atau sekadar ‘content’ namun penyakit iini bukanlah sesuatu yang boleh diambil mudah.

“Hanya mereka yang mengalaminya saja tahu sama ada penyakit ini bahaya atau tidak. Jadi saya menyerahkan kepada mereka di luar sana untuk membuat penilaian tersendiri.

“Tahun ini saya memilih untuk mengutamakan kesihatan mental daripada melayan koman nakal netizen,” katanya.

Tahun lalu, Janna mendedahkan dia mengalami masalah gangguan bipolar serta mengaku pernah dua kali cuba membunuh diri ketika di usia remaja.